Jejai Nafi Tuduhan Dirinya Ganggu Fasha Sandha

Baru-baru ini, dilaporkan bahawa Fasha Sandha telah pun membuat laporan polis atas dakwaan diganggu oleh bekas suaminya, iaitu Rizal Ashram Ramli atau lebih dikenali sebagai Jejai. Bagaimanapun, Jejai menerusi Utusan Online menafikan dakwaan tidak berasas berikut.

“Saya sendiri menuntut supaya pihak berkuasa siasat perkara ini untuk tahu kebenarannya. Biar masyarakat tahu sama ada ‘cerita’ itu benar atau sebaliknya. Saya sendiri hairan kenapa cerita seperti itu boleh timbul, sedangkan tidak ada satu pun yang benar mengenainya,” kata Jejai lagi.

Jejai dalam masa yang sama turut menjelaskan bahawa dia kini sedang berbincang dengan peguamnya untu mengambil tindakan undang-undang terhadap mana-mana pihak yang telah mengaibkan dirinya dengan menyebarkan pelbagai andaian buruk semenjak dia bercerai dengan aktres popular itu.

Fasha dan Jejai mendirikan rumah tangga pada 27 April 2012 sebelum mengambil keputusan bercerai pada 20 Januari lalu.
Hasil perkahwinan selama empat tahun itu, mereka dikurniakan sepasang cahaya mata iaitu Putra Rayfal dan Putri Raysha Jemyma. (rtky/s)


Sekitar Sambutan Birthday Fahrin Ahmad & Ulangtahun Perkahwinan

Baru-baru ini, kelab peminat Fahrin Ahmad telah mengadakan sambutan hari lahir yang ke 37 tahun dan ulangtahun perkahwinan pertama pelakon tersebut bersama isterinya, Elena Hani Eleas.

Untung betul Fahrin kerana peminat masih memberikan sokongan yang penuh walaupun kini dirinya jarang muncul di kaca televisyen. Sementara itu dalam masa yang sama, Fahrin juga kelihatan sedikit kurus berbanding sebelum ini. Pandai Fahrin jaga badan.

Apa pun, semoga pasangan ini akan terus kekal bahagia ke Jannah malah tidak lama lagi dirinya akan bergelar bapa. Kami kongsikan beberapa keping gambar sepanjang majlis tersebut berlangsung. Enjoice!


Sufi AF Salam Bapa Tiri Atas Dasar Professional

Tidak mahu pihak lain salah anggap, Sufi AF menjelaskan bahawa dia masih belum berdamai dengan bapa tirinya yang didakwa melakukan penderaan seksual sebelum ini. Ini kerana baru-baru ini mereka dikhabarkan sudah berdamai kerana terlihat Sufi bersalaman dengan Arif Dollah.

“Saya masih belum berdamai tetapi hanya bersikap profesional. Tiada istilah kami sudah berdamai. Takkan hanya dengan satu salam pada malam itu saya sudah memaafkan dia. Namun saya gembira dan berbesar hati apabila Arif dan rakan-rakan dari Singapura datang menyokong saya”

“Bagi saya, apa yang saya lakukan lebih kepada bersikap profesional kerana saya percaya kami pasti akan bertemu dalam mana-mana majlis hiburan. Jadi, tiada sebab untuk saya mengelak daripada berjumpa dengannya,” jelasnya kepada Harian Metro.

Mengakui masih belum memaafkan bapa tirinya itu, Sufi menjelaskan bahawa dia tidak mudah untuk melupakan apa yang terjadi namun dalam masa yang sama dirinya perlu bersikap lebih professional. (rtky/s)


“Masih Awal Untuk Kami Bertunang, Fokus Pada Kerjaya Dulu”

Umum mengetahui hubungan cinta yang terjalin diantara Zul Ariffin dan Zahirah MacWilson, namun kemesraan mereka telah menimbulkan pelbagai spekulasi mengenai sejauh manakah hubungan itu. Bagi Zahirah, ianya masih terlalu awal untuk sampai ke peringkat pertunangan.

“Kami sudah setahun lebih kenal diri masing-masing dan untuk mengikat tali pertunangan itu rasanya masih terlalu awal. Sebab kami berdua masih belum berbincang lagi mengenainya dan masing-masing sedang fokus dengan karier sendiri. Jadi ikut rentak sajalah,” katanya kepada Media Hiburan.

Dalam masa yang sama, ketika ditanya mengenai penglibatan Zul didalam filem baru terbitan bekas kekasihnya, Zahirah menjawab dengan ringkas bahawa tiada apa yang perlu rasa cemburu kerana beliau percaya kedua-dua pihak bersikap profesional didalam kerja masing-masing.

Sebelum ini, Zahirah pernah menafikan dakwaan orang ramai yang mengatakan bahawa hubungannya bersama pelakon kacak, itu sudah berakhir. Malah tegasnya lagi, buat masa sekarang hubungan mereka berdua masih berlangsung dengan baik tanpa ada sebarang masalah yang timbul. (rkty/w)


Amar Baharin Sedia Dirikan Rumahtangga

Mendakwa sudah beberapa kali sudah berhadapan dengan situasi yang sama, pelakon Amar Baharin melalui Harian Metro menafikan dakwaan dia sudah bertunang dengan pelakon Amyra Rosli seperti yang tersebar di laman sosial.

“Buat apa saya nak menipu kalau memang perkara itu tidak berlaku. Seperti saya pernah katakan dulu, kalau betul ada apa-apa khabar gembira saya akan kongsikan dengan semua. Tidak kira sama ada wanita itu Amyra atau orang lain, saya tidak akan berahsia”

“Perkara baik buat apa nak disorokkan. Jadi, saya hanya mengharapkan doa yang baik-baik agar saya dipertemukan jodoh dengan cepat. Tahun lalu kecoh orang kata kami akan berkahwin. Kali ini timbul pula cerita mengatakan kami sudah bertunang. Pesan saya, jangan dengar cakap-cakap orang,?” jelas Amar.

Selain itu, Amar turut mengakui bahawa Amyra merupakan pelakon wanita paling rapat dengannya memandangkan mereka di bawah pernugurusan yang sama dan turut tidak menolak jika memang jodoh mereka bersama. Tambah Amar, dia juga kini sudah bersedia untuk mnegharungi kehidupan berkeluarga. (rtky/s)


"Saya Pujuk Dia Tinggal Dengan Rozana Tetapi Dia Tidak Mahu"

Lagendo rock negara, Awie memaklumkan kepada Mahkamah Tinggi Syariah, beliau telah cuba memujuk anak lelakinya, Putera Ahmad Merrah untuk tinggal bersama bekas isterinya, Rozana Misbun. Namun usahanya gagal sama sekali apabila kanak-kanak itu enggan berbuat demikian.

Awie berkata demikian ketika menjawab soalan daripada peguam syarie yang mewakilinya, Mohd Syafiq Norizan jika beliau bersetuju sengaja melanggar perintah mahkamah berhubung hak penjagaan sementara anak-anak mereka yang dikeluarkan pada 27 Januari tahun lalu.

“Saya sebagai seorang bapa yang prihatin saya ada memujuk beliau untuk tinggal bersama Rozana kerana hubungannya dengan adik-adik lain yang sangat rapat. Tetapi beliau sendiri yang enggan untuk berbuat demikian walaupun telah dipujuk,” katanya kepada m Star Online.

Sementara itu, Awie ketika pemeriksaan sama turut memberitahu pihak mahkamah, Putra Ahmad Rezzki dan Puteri Qasseh Antasha menangis dan meronta-ronta apabila bekas isterinya itu membawa lari kanak-kanak berkenaan dari sekolah mereka kerana tidak mahu mengikut plaintif.

Dalam pada itu, Awie berkata dirinya tidak melakukan kesalahan apabila menyerahkan anak lelakinya itu kepada Rozana kerana beliau sudah pun menfailkan semakan bagi membantah keputusan hak penjagaan anak di Mahkamah Rayuan Syariah pada 21 April tahun lalu, dan masih menantikan keputusan. (rkty/w)


Siti Nordiana Terkilan Tiada Masa Untuk Anak

Berikutan jadual kerjayanya yang terlalu padat, Siti Nordiana menjelaskan bahawa dia merasa terkilan kerana tidak dapat meluangkan masa bersama dengan anak yang tercinta. Namun Siti Nordiana yang lebih mesra dengan panggilan Nana tahu mengenai tanggungjawabnya sebagai seorang ibu.

“Alhamdulillah drama bersiri Dia Semanis Honey lakonan bersama Alif Satar mendapat sambutan memberangsangkan sekali gus membuatkan tawaran lain melimpah datang. Namun saya kasihan melihat Rayyan kerana masa bersamanya semakin terhad”

“Kadang kala dia sudah tidur menunggu saya pulang dari penggambaran. Selain itu, saya juga perlu memberikan tumpuan kepada bidang nyanyian. Jadual kerja padat adalah rezeki tetapi saya harus menyeimbangkan masa demi anak tercinta”

“Oleh itu, saya memilih watak bagi memastikan kebajikan Rayyan tidak terabai. Lagipun, anak lelaki saya sedang meningkat dewasa dan memerlukan perhatian,” akuinya kepada BH Online.

Semoga Nana dapat mengharungi dugaan bergelar ibu tunggal malah sebelum ini penyanyi dan pelakon ini juga pernah menyatakan bahawa dia teringin untuk mempunyai teman bergelar suami. (rtky/s)


“Ramai Cakap Saya Tunjuk Baik Sebab Mahu Tutup Keburukan Sendiri"

Kerana kerap berkongsi cara kehidupan Islam yang diamalkannya sekeluarga, Yatt Hamzah menyedari hakikat bahawa ada sesetengah pihak yang tidak berpuas hati dengan perkara itu. Malah, beliau juga dituduh hanya berbuat baik kerana ingin menutup keburukan diri sendiri.

“Saya tahu ramai yang bercakap belakang kononnya saya hanya sekadar tunjuk baik. Saya juga maklum ada segelintir pihak menggelarkan saya sebagai Yatt Sejadah. Biarlah apa mereka hendak cakap. Malas mahu melayan atau berbalah dengan orang yang mempunyai mentaliti begini”

“Lagipun dari dulu lagi saya sering menjadi mangsa kritikan. Lebih baik saya ambil pendekatan tidak ambil serius dengan setiap isu berkaitan diri. Masyarakat sering menyalah anggap bahawa wanita berhijrah atau bertudung juga manusia yang akan buat kesalahan dalam hidup,” katanya kepada Berita Harian Online.

Bagaimanpun katanya, perkongsian foto yang dimuat naik dilaman sosial beliau hanya berniat untuk memberi inspirasi kepada umum untuk menjadi muslimah yang lebih baik. Tetapi nampaknya tindakan itu sering disalah anggap oleh orang ramai hanya kerana beliau seorang selebriti yang membuat keputusan untuk berhijrah.

Namun begitu, Yatt masih bersyukur kerana dikurniakan seorang suami yang bersikap memahami apabila berdepan dengan situasi seumpama ini. Malah katanya, suami, Mohammad Zulfadhli Khiruddin juga kelihatan lebih tenang menghadapi segala tomahan yang dilemparkan kepadanya berbanding dirinya sendiri. (rkty/w)


Ahli Perniagaan Dakwa Taja Fathia Latiff RM35,000 Untuk Beli Undi

Melalui laporan Utusan Online di ruang Poklip baru-baru ini, terdapat dakwaan yang mengatakan bahawa pelakon jelita Fathia Latiff telah meminta tajaan seorang ahli perniagaan untuk membeli undinya untuk majlis anugerah yang berlangsung baru-baru ini.

Menurut ruangan Poklip itu lagi, ahli perniagaan itu sendiri telah menjelaskan perkara tersebut dan menyatakan bahawa tajaan bernilai RM35,000 diagihkan bagi membeli undi daripada peminatnya. Tidak mahu mendengar cerita sebelah pihak, Poklip dalam masa yang sama turut mendapatkan kenyataan daripada Fathia.

“Poklip tidak pastilah kebenaran cerita ini. Bila ditanya tidak pula menjawab dengan tepat. Susah juga kan? Harap-harapnya, ada penjelasan tentang isu. Bukan apa, tak mahu lah nanti setiap kali Fathia menang, ada pula pihak mengaku dia yang bagi tajaan!” jelas Poklip.

Apa pun, pastinya Fathia mempunyai jawapan tersendiri terhadap perkara berkenaan. Lagipun, Fathia sendiri mempunyai kekuatan peminat yang tersendiri, bukan? (rtky/s)


Tidak Tahan Diganggu, Fasha Sandha Buat Laporan Polis

Pelakon, Fasha Sandha dikhabarkan membuat laporan polis terhadap bekas suaminya, Jejai yang dikatakan sering memasuki rumah pelakon itu tanpa kebenarannya. Fasha telah hadir bersama peguamnya ke Balai Polis Ampang pada tengahari semalam untuk membuat laporan polis.

Memetik laporan Harian Metro, Fasha membuat laporan polis menentang Jejai kerana tidak tahan dengan sikapnya yang sering memasuki kediaman beliau tanpa kebenaran. Malah, Jejai juga dikatakan mengawal pergaulan bekas isterinya itu sehingga bertindak memarahi serta menggugut raka-rakan yang keluar bersama Fasha.

Bagaimanapun ketika ditanya mengenai dakwaan itu, Fasha memilih untuk berdiam diri tanpa mengeluarkan sebarang komen. Beliau hanya menjawab dengan ringkas bahawa kes terbabit telah diserahkan kepada pihak peguam dan polis jadi tiada apa yang perlu diberitahu dengan lanjut.

Pasangan ini telah mendirikan rumah tangga pada 27 April 2012, namun sekitar Januari, Fasha telah memohon penceraian di Mahkamah Tinggi Syariah Wilayah Persekutuan Kuala Lumpur selepas empat tahun bernikah. Hasil perkahwinan mereka dikurniakan dua orang cahaya mata iaitu Putra Rayfal dan Putri Raysha.

Setakat ini masih tiada penjelasan lanjut dari kedua-dua pihak. Tetapi walau apa pun masalah yang menimpa pasangan ini, diharap semuanya dapat diselesaikan dengan cara yang lebih baik. Dan semoga Fasha dan Jejai tabah menghadapi ujian ini. (rkty/w)


Fiza Elite Nafi Bakal Kahwin Lagi, Sedang Mengenali Jejaka J

Baru-baru ini ada berita mengatakan Fiza Elite bakal menamatkan zaman bujangnya apabila memuat naik sekeping gambar bersama seorang jejaka. Lebih kecoh lagi apabila bekas suami, Adam AF turut mengeluarkan kenyataan mendoakan kebahagiannya. Tetapi hari ini, Fiza tampil menafikan dakwaan itu.

“Kami baru kenal dan berjumpa, masakan nak kahwin secara tiba-tiba. Saya menulis menghitung hari di laman Instagram kerana akan terbabit dengan sebuah projek yang belum dapat didedahkan lagi. Tapi ada pula yang pandai-pandai membuat rumusan ianya ada kaitan dengan saya mahu berkahwin lagi sekali”

“Saya juga terpaksa memadamkan perkongsian itu kerana ia mula mengundang komen bukan-bukan. Seperti kenyataan saya sebelum ini, memang saya sedang mengenali lelaki dengan pangkal huruf J. Dia bukan suami orang dan mempunyai dua orang anak hasil perkahwinan terdahulu,” katanya kepada Berita Harian Online.

Tambah ibu kepada dua anak ini, beliau tidak mahu pisang berbuah dua kali jadi masih terlalu awal untuk memikirkan perancangan perkahwinan kerana kisah kegagalan yang dialaminya dua kali sebelum ini. Pun begitu katanya lagi, jika benar beliau akan berkahwin, pastinya berita itu akan dihebahkan kepada umum. (rkty/w)


"Aku Yang Pakai Kau Yang Panas"

Baru-baru ini Neelofa sempat berkongsi beberapa gambar menarik ketika beliau berada di Istanbul. Namun begitu disebalik perkongsian itu, rupanya ada yang tidak senang dengan pemakaian pelakon itu yang dikatakan kelihatan nipis dan jarang untuk dipakai oleh wanita bertudung sehingga mencetuskan perbalahan dikalangan peminat.

Gambar yang dimuat naik itu menunjukkan Neelofa memakai baju berwarna putih dan mungkin dilihat agak nipis oleh peminat beliau sehingga menampakkan lapisan baju didalam yang berwarna merah jambu. Disebabkan itu ramai yang mula mengkritik cara pemakaian Neelofa yang kelihatan tidak bersesuaian dengan imejnya yang bertudung.

Perbalahan tersebut tidak berakhir begitu sahaja apabila Neelofa menerusi akaun Instagramnya telah membalas kritikan yang dilemparkan kepadanya. Dengan tegas beliau menjelaskan bahawa dirinya telah memakai dua lapisan inner didalam, dan dengan cuaca yang sejuk di Istanbul mana mungkin beliau boleh memakai baju yang nipis.

Melalui perkongsian jawapan balas mengenai dakwaan itu, ramai peminat Neelofa mula mempertahankan pelakon kesayangan mereka itu dengan memberi kata-kata semangat. Malah ada juga yang turut menyokong beliau dengan menasihatinya untuk terus kekal positif dengan kritikan itu dan mengabaikan segala yang diperkatakan. (rkty/w)


Lydiawati Dihadapkan Ke Mahkamah, Mengaku Tidak Bersalah Belasah Pengkid

Selepas berkongsi sebuah video membelasah seorang wanita yang dikatakan menganggu hidupnya, Lydiawati hari ini telah dihadapkan ke Mahkamah Majistret Ampang diatas tuduhan menyebabkan kecederaan seorang wanita warga Brunei pada Mac lalu. Bagaimanapun, beliau mengaku tidak bersalah diatas tuduhan tersebut.

Memetik laporan Sinar Harian, Lydiawati atau nama sebenarnya Salina Zaimon telah didakwa atas kesalahan sengaja menyebabkan kecederaan kepada Sharifah Harnizam Wan Musa dengan cara memukul menggunakan besi. Kesalahan berikut didakwa dilakukan di sebuah hotel kira-kira jam 6.30 petang pada 24 Mac lalu.

Dalam perbicaraan itu, Lydiawati yang diwakili oleh peguam, Fatimah Zahra Ramli memohon pihak mahkamah mengurangkan jaminan ke atas ank guamnya dengan alasan beliau merupakan seorang ibu tunggal. Malah, Lydiawati juga tidak mempunyai pendapatan tetap dan memerlukan rawatan bulanan kerana masalah jantung.

Dengan itu, Haslinda A Raof telah membenarkan jaminan sebanyak RM3,300 dengan seorang penjamin dan menetapkan 24 Jun depan untuk sebutan kes semula. Pendakwaan telah dikendalikan oleh Timbalan Pendakwa raya, Raihana Abdul Razak mengikut Seksyen 324 Kanun Keseksaan. (rkty/w)


Nazim Othman Sudah Mula Jumpa Pereka Fesyen Tempah Baju Kahwin?

Umum mengetahui bahawa pasangan Nazim Othman dan Bella Dally telah lama mengikat tali pertunangan, namun sehingga sekarang kedua-dua belah pihak masih merahsiakan lagi tarikh bahagia tersebut. Namun baru-baru ini, khabarnya Nazim sudah mula berjumpa dengan pereka fesyen untuk menempah baju perkahwinan.

Menerusi akaun Instagram beliau, Nazim telah berkongsi sekeping gambar bersama pereka terkenal tempatan Rizman Ruzaini di sebuah restoran dengan kepsyen yang sangat jelas untuk berbincang baju perkahwinan beliau. Selalunya jika sudah menempah baju perkahwinan, maknanya perkawinan pasangan ini sudah semakin hampir.

Selepas gambar itu dimuat naik, rata-rata para peminat membanjiri laman sosial pelakon dan penyanyi itu dengan ucapan tahniah disamping mendoakan kebahagiaan selebriti itu. Malah semuanya sudah tidak sabar lagi menunggu ketibaan hari bahagia pasangan ini yang kurang mendedahkan percintaan mereka.

Walau apapun, semoga segala urusan dan perancangan pasangan sama padan ini akan dipermudahkan olehNya serta berjalan dengan lancar. Sama-samalah nantikan pengumuman tarikh bahagia yang dipilih pasangan ini nanti, dah harap-harap Nazim juga tidak lupa untuk berkongsi bersama peminat. (rkty/w)


Siti Elizad Dinobat Juara Gempak Star Musim Pertama

Tahniah kepada pelakon Siti Elizad kerana telah dinobat sebagai juara program Gempak Superstar musim pertama yang berlangsung di Pinewood Studio, Johor Baru sekaligus membawa pulang hadiah utama berupa wang tunai berjumlah RM100,000, beserta trofi sumbangan Astro.

Tempat kedua dimenangi oleh pelakon, Sherry Ibrahim dengan menyampaikan lagu berjudul Janji Manismu dan Tak Ada Logika sekali gus membawa pulang wang tunai RM25,000 dan sebuah trofi. Sherry turut menerima Anugerah Terlajak Gempak Superstar.

Manakala tempat ketiga dimenangi oleh Arja Lee dengan membawa pulang wang tunai RM15,000 dan trofi. Sementara itu, pelakon Soffi Jikan dan Nazim Othman menduduki tempat keempat dan kelima dan masing-masing menerima hadiah wang tunai berjumlah RM10,000 dan RM5,000 berserta trofi.

Malam final tersebut turut menerima persembahan daripada Amy Search, Projector Band dan Azlan & The Typewriter. Kami kongsikan beberapa gambar sepanjang acara berlangsung. Enjoice!


"Sudah Jadi Tanggungjawab Saya Sebagai Suami Pertahankan Isteri"

Setiap kali dihimpit dengan pelbagai kontroversi atau kecaman peminat pasti sahaja kelihatan Fizo Omar yang akan berada dibarisan hadapan mempertahankan perniagaan isterinya, Mawar. Walaupun banyak pihak yang mempersoalkan tindakannya itu, bagi Fizo ianya adalah tanggungjawab beliau sebagai seorang suami.

“Saya tahu ada yang melontarkan kritikan mengapa saya berlebihan dalam menangani isu Fareeda. Mereka persoal mengapa tidak isteri atau ibu mertua saya ke hadapan dalam menjawab segala kontroversi. Sebagai suami pastinya sudah menjadi tanggungjawab saya untuk mempertahankan isteri saya”

“Selain soal perniagaan, ini juga lebih kepada soal maruah dan harga diri. Tak mungkin saya mahu membiarkan isteri saya menghadapinya sendirian. Dalam setiap kontroversi yang berlaku, saya ambil perkara berkenaan dari sudut positif, benar orang teruk “membelasah” bila timbul sebarang isu,” katanya kepada Utusan Online.

Bagaimanapun, sebagai Pengurus Pemasaran untuk jenama Fareeda, Fizo menganggap setiap kali tercetusnya kontroversi didalam perniagaannya itu pasti ada hikmahnya. Malah katanya, jenama tudung itu kini semakin dikenali orang ramai sehingga pembeli baru Fareeda meningkat sejak pelbagai kontroversi berlaku. (rkty/w)


Adam AF Belum Temu Pengganti, Doakan Kebahagiaan Fiza Elite

Setelah melafazkan cerai buat kali kedua pada September tahun lalu (2015) kepada Fiza Elite, Adam AF menjelaskan bahawa dia terkejut apabila mengetahui berita mengenai bekas isterinya itu yang khabarnya bakal mendirikan rumah tangga baru tidak lama lagi.

“Saya terkejut sebab tidak tahu mengenainya tetapi gembira dengan berita tersebut. Kalau dia sudah berjumpa dengan jodohnya, Alhamdulillah. Sebab semua jodoh di tangan Allah. Allah yang tentukan”

“Dia juga sudah berusaha ke arah itu,” ujar Adam kepada Kosmo! Online sambil memberitahu bahawa dia kini masih belum mempunyai sesiapa di hatinya selepas kegagalan rumahtangganya bersama Fiza sebelum ini.

Selain itu, sebelum ini Fiza juga dalam masa yang sama turut dikritik di Instagram kerana didakwa telah merampas suami orang dan perkara tersebut dinafikan sendiri oleh Fiza di ruangan komen. Adam pula enggan memberi komen tentang perkara berkenaan.

“Pada saya, ia sesuatu yang sensitif untuk dikomen. Saya tidak mahu komen kerana kita tidak tahu situasi sebenar. Cuma sebagai kawan dan bekas suami, saya doakan yang terbaik untuk dia. Saya memang berharap dia dapat seseorang yang boleh menjaganya dengan baik,” katanya. (rtky/s)


Dayang Nurfaizah Akui Memang Tidak Pandai Bercinta

Bakal mencecah umur 35 tahun Julai nanti, penyanyi Dayang Nurfaizah kini masih lagi solo malah dalam masa yang sama turut menjelaskan kepada Kosmo! Online bahawa sememangnya dia tidak pandai bercinta.

“Setiap wanita pastinya mengimpikan rumah tangga dan ada anak, namun saya percaya itu semua jodoh dan akan datang sendiri apabila tiba masanya. Buat masa sekarang, saya fokus dengan karier dan keluarga namun jika jodoh tiba-tiba datang, apa salahnya”

“Soal sama ada ada lelaki cuba mendekati ataupun tidak, sejujurnya saya tidak perasan semua itu. Jika mahu, datang dan beritahu saya kerana mahu mengharapkan saya memulakannya, memang tidak tahu sampai bila”

“Saya memang tidak reti dan tiada pengalaman bercinta termasuk cinta monyet dan sebagainya,” jelasnya. Tambah Dayang, keluarga pun dalam masa yang sama tidak memberi tekanan terhadap perkara tersebut.

Semoga satu hari nanti akan hadir seorang lelaki yang jujur di dalam hidup Dayang. Malah itu juga adalah perkara yang pernah dinyatakan sendiri oleh Dayang sebelum ini selain menyerahkan soal jodoh dan anak kepada Tuhan. (rtky/s)


Sekitar Majlis Resepsi Hafiz Suip Dan Nureffy

Tahniah kepada pengantin baru Hafiz Suip dan juga Nureffy kerana telah selamat bergelar suami isteri pada 14 Mei di kediaman pengantin perempuan. Syukur juga kerena pasangan ini terlebih dahulu diuji apabila isteri Hafiz telah diserang denggi tidak lama sebelum hari perkahwinan mereka.

Setelah selesai pernikahan mereka, majlis resepsi pasangan ini kemudiannya berlangsung pada sebelah malam, juga pada hari yang sama di Hotel Pullman Kuching, Sarawak. Majlis tersebut turut dihadiri beberapa rakan artis lain malah Akim Ahmad turut diundang menyanyikan lagu buat pasangan ini.

Apa pun, semoga perjalanan rumahtangga Hafiz Suip akan terus bahagia dan dipermudahkan segala urusan. Kami kongsikan beberapa keping gambar sepanjang majlis resepsi berlangsung. Enjoice!


Rezeki Hafidz Roshdi Selepas Kahwin Melimpah Ruah

Masih belum sempat meluangkan masa bersama isteri tercinta setelah mendirikan rumahtangg pada 30 April lalu, pelakon Hafidz Roshdi sudah pun merancang 3 lokasi berbeza untuk berbulan madu bermula daripada minggu hadapan.

BACA: Rakan Artis Bidas Peminat Kutuk Rupa Wajah Isteri Hafidz Roshdi

“Selepas berkahwin tidak sempat ke mana-mana kerana sibuk dengan penggambaran manakala isteri pula terikat dengan kuliah di universiti. Alhamdulillah minggu hadapan kami sama-sama lapang dan akan bercuti di dalam negara terlebih dahulu”

“Manakala percutian di Medan dan Tokyo kami mendapat tajaan,” jelasnya kepada mStar Online. Selain itu menurut Hafidz, rezekinya selepas berkahwin juga semakin meriah dan melimpah ruah baik dari lakonan dan juga tawaran menjadi duta produk.

Tambahnya, dia tidak mahu terus berbicara tentang kontroversi yang melanda dirinya dan juga kritikan peminat terhadap wajah isterinya kerana perkara tersebut sudah pun berlalu dan banyak lagi perkara lain yang lebih penting daripada kritikan itu. (rtky/s)


Nad Zainal Kongsi Gambar Kehamilan Di Media Sosial

Tahniah diucapkan kepada Nad Zainal yang dikhabarkan telah hamil dengan usia kehamilannya mencecah 18 minggu. Menerusi laman sosialnya, beliau turut berkongsi gambarnya yang kelihatan manis sekali berbaju kurung biru yang menampakkan perutnya yang semakin membesar.

Melalui perkongsian gambar tersebut, rata-rata peminat Nad mula membanjiri laman sosial pelakon itu dengan ucapan tahniah dengan berita gembira itu malah ada juga diantara mereka meluahkan rasa teruja dan tidak sabar menantikan anak pertama selebriti kesayangan mereka itu.

Sebelum ini Nad ada memberitahu bahawa dirinya masih belum bersedia mendedahkan berita kehamilannya itu kepada umum, selain itu dalam masa yang sama beliau juga turut tidak memberi sebarang maklum balas mengenai desas-desus yang telah tersebar itu kepada pihak media.

Apa pun, semoga kesihatan Nad dan bayi terjaga dengan baiknya dan diharapkan segala yang dirancang akan berjalan dengan lancar serta dipermudahkan olehNya. Pasti kehadiran bayi pertama ini dapat menceriakan lagi kehidupan pasangan merpati dua sejoli ini. (rkty/w)


Sharifah Haslinda Nafi Sudah Bercerai, Akui Sedang Bahagia Bersama Suami

Selepas berlakunya pergolakan rumah tangga pada tahun lalu, Sharifah Haslinda akui dirinya masih bergelar isteri kepada Timbalan Menteri Luar, Datuk Seri Reezal Merican Naina Merican. Beliau dalam masa yang sama menafikan segala desas-desus yang diperkatakan ramai dan berharap isu rumah tangganya itu tidak dipanjangkan lagi.

“Tiada guna memperbesarkan masalah rumah tangga sendiri kerana ia tidak akan menyelesaikan apa-apa. Bagi saya, apa yang lebih penting bagaimana kita menghadapinya dan belajar menyelesaikan masalah itu. Ketika dilanda masalah, ahli keluarga termasuk adik, Sharifah Shahira langsung tidak tahu apa yang berlaku dalam kehidupan saya”

“Saya cuma mengikut arus. Mungkin saya selebriti, tetapi saya juga inginkan kehidupan yang normal sama seperti orang lain. Tidak kira siapa kita, masalah dalam hidup pasti ada. Jika mempunyai masalah, kami akan cuba menyelesaikan mengikut cara orang dewasa,” katanya kepada Berita Harian Online berhubung perkara itu.

Tambahnya lagi, di dalam setiap kehidupan berumah tangga pastinya akan ada pasang dan surut dan semua pasangan akan melalui pengalaman yang sama. Bagaimanapun ianya terserah kepada setiap individu bagaimana mahu menyelesaikannya, tetapi bagi dirinya soal peribadi bukanlah sesuatu yang boleh dikongsi secara terbuka dengan orang ramai.

Terdahulu, Sharifah Haslinda yang juga merupakan kakak kepada Sharifah Sakinah pernah menfailkan permohonan cerai terhadap suaminya di Mahkamah Rendah Syariah Hulu Langat pada awal Oktober tahun lalu, namun menarik balik permohonan itu pada awal Disember tahun lalu untuk perbincangan lanjut bersama suaminya. (rkty/w)


Selepas Komen Peminat, Fathia Latiff Minta Nasihat Ustaz Isu Kongsi Gambar

Selepas sebulan mengambil keputusan untuk berhijab, Fathia Latiff akui dirinya masih di dalam peringkat pembelajaran untuk perbaiki diri dan kadangkala beliau juga terkeliru terutama apabila berdepan dengan persepsi ramai. Dengan itu, beliau berharap dirinya tidak pantas dihukum jika membuat kesilapan.

“Dalam laman sosial seperti Instagram pula, saya ada menerima komen ketika memakai seluar legging. Namun saya tidak cepat melenting dengan komen itu, sebaliknya saya berterima kasih kepada yang memberi komen jika ada yang menganggap ianya keterlaluan. Malah saya ada merujuk kepada ustaz”

“Kebetulan saya mempunyai hubungan baik dgn seorang ustaz yang membantu saya untuk mendekatkan diri dengan Allah. Ustaz itu pernah meluluskan cara saya berpakaian sebelum gambar dimuat naik di laman sosial. Sebagai hambanya, saya berubah secara perlahan tetapi pasti,” katanya kepada Berita Harian Online.

Selepas merangkul anugerah Pelakon Filem Wanita Popular di Anugerah Bintang Popular Berita Harian 29, Fathia sekali lagi dikurniakan rezeki selepas berpeluang berangkat ke tanah suci Mekah esok. Baginya kesempatan kali kedua ini merupakan kesempatan terindah dan panggilan yang Maha Esa buatnya.

Kali ini pula, perjalanan Fathia ke Mekah turut ditemani rakan artis dan kru syarikat Zeel Production untuk menjayakan sebuah produksi. Pun begitu, bagi pelakon cantik ini selain atas paksi kerja yang harus dilakukan, kesempatan beribadat ini memberi peluang untuknya memperbaiki kelemahan diri. (rkty/w)


Hafiz Suip, Nureffy Kini Sah Bergelar Suami Isteri

Tahniah kami ucapkan kepada Hafiz Suip dan juga pilihan hati, Nureffy kerana telah selamat bergelar suami isteri dengan sekali lafaz bersama mas kahwin RM120 di kediaman pengantin perempuan di Taman Matang Jaya, Kuching, Sarawak, kira-kira jam 10.30 pagi tadi.

Dalam majlis tersebut, Hafiz telah dinikahkan oleh Ustaz Kasdinata Haji Fauzi. Selain itu, majlis turut dimeriahkan lagi dengan kehadiran rakan selebriti dan juga saudara mara terdekat Hafiz dan juga isterinya.


Yatt Hamzah Kini Hamil Dua Bulan

Tahniah kami ucapkan kepada Yatt Hamzah kerana kini telah disahkan hamil dua bulan. Yatt dan suami, Mohammad Zulfadhli Khiruddin selamat diijabkabul pada 27 Februari lalu. Kata Yatt, dia menyedari dirinya berbadan dua kira-kira tiga minggu lalu.

“Sebenarnya, saya dan suami tidak merancang apa-apa mengenai anak. Kami biarkan rezeki itu ditentukan Allah. Alhamdulillah, saya disahkan hamil. Setakat ini, kandungan kali ini agak manja sedikit. Saya hanya makan di rumah saja kerana tidak boleh makan di luar,” jelasnya kepada BH Online.

“Saya bersyukur kerana sejak kelahiran Suci enam tahun lalu, saya sentiasa berdoa diberikan cahaya mata kedua. Sekarang pada perkahwinan kedua ini, Allah makbulkan doa saya. Bukan saya saja, malah Suci paling gembira untuk mendapat adik. Dia banyak mengingatkan saya agar berhati-hati,” katanya.

Baru-baru ini juga Yatt turut mendalami pendarahan dan dinasihatkan untuk untuk banyak berehat. Untuk rekod, sebelum ini Yatt berkahwin dengan Abdul Mutalib Shukor pada 29 Mac 2009. Namun, mereka bercerai pada 25 Ogos lalu.


Siti Nordiana Teringin Bersuami Lagi

Walaupun ada pihak pernah mempersoalkan kelewatan jodohnya yang belum tiba, Siti Nordiana tidak pernah cepat melatah. Setelah enam tahun bergelar ibu tunggal, beliau kini kelihatan lebih terbuka untuk membicarakan soal personaliti bakal suami yang diidamkannya.

“Nak cari pengganti bukan senang sebab Nana jenis susah jatuh cinta. Susah hendak cakap, mungkin dia lelaki baik tetapi tidak sesuai dengan kita. Hendak cari yang sesuai agak sukar. Kalau boleh, biarlah dia seorang yang manis, penyabar, mendidik Nana dan anak”

“Dia perlu membuatkan Nana menghormati dia. Hendak jadi ketua, kenalah ada ciri-ciri pemimpin. Lamaran itu kadang-kadang ada, kadang-kadang tidak ada. Itu hanya gosip tetapi yang datang meminang itu tidak ada lagi,” katanya kepada Projek MMO berhubung perkara itu.

Malah bagi dirinya, bukanlah sudah terbiasa hidup berseorangan bersama anak-anak cuma perasaan bersedia belum ada untuk mendirikan rumah tangga sekali lagi. Katanya lagi, bukan senang untuk menjadi seorang isteri, ia memerlukan persediaan dari segi mental juga. (rkty/w)


Dayana Roza Mahu Dikenali Melalui Mutu Kerja

Baru-baru ini, khabar berita mengenai Dayana Roza yang didakwa telah berhibur ke kelab malam dan turut dilihat merokok. Menjelaskan perkara tersebut kepada Kosmo! Online, Dayana percaya perkara tersebut adalah hak peribadinya.

“Mengenai perkara itu, lebih baik saya mendiamkan diri daripada terus memanjangkan isu tersebut kerana bimbang akan menjejaskan kerja. Bagi saya, perkara tersebut adalah hak peribadi, sementelah ia berlaku di luar waktu bekerja”

“Saya berasa terkejut apabila diberitahu perihal itu. Namun, biarpun terkejut saya tidak ingin membesarkan cerita dan biarlah perkara tersebut berlalu begitu sahaja dan fokus kepada kerja”

“Saya memahami kerana masyarakat akan mengambil tahu tentang apa yang dilakukan oleh seseorang artis itu biarpun baik mahupun buruk. Maksud saya mengenai hak peribadi itu adalah apabila sesetengah perkara saya boleh kongsikan dengan peminat. Bagaimanapun, selebihnya dijadikan hak privasi terutama berkaitan soal cinta mahupun perkara peribadi,” jelasnya.

Selain itu tambah Dayana, namanya seringkali terpalit dengan kontroversi namun ia bukanlah strategi baginya untuk menjadi popular. Bagi pelakon ini, dia mementingkan mutu kerja walaupun sebelum ini dirinya seringkali dilabel kayu ketika berlakon. Semoga Dayana tabah hadapi dugaan dunia hiburan. (rtky/s)


Hafiz Suip, Nureffy Kongsi Gambar Pra Perkahwinan

Bakal bergelar suami isteri pada esok (14 Mei), Hafiz Suip dan juga tunangnya, Nureffy turut berkongsikan beberapa keping gambar pra perkahwinan mereka yang sungguh manis bagai pinang dibelah dua di laman sosial masing-masing.

Tidak ada apa yang lebih menggembirakan peminat Hafiz melainkan melihat selebriti kesayangan mereka mendirikan rumahtangga. Malah sebelum ini, Hafiz sendiri turut risau apabila bakal isterinya itu diserang demam denggi.

Apa pun, semoga perkahwinan pasangan ini nanti akan terus kekal bahagia hingga ke Jannah. Kami kongsikan bersama anda beberapa keping gambar pra perkahwinan mereka dan juga majlis berlulut yang diadakan mereka. (rtky/s)


Bekas Isteri Awie Mengaku Pernah Gunakan Bomoh

Rozana Misbun yang juga merupakan bekas isteri kepada Awie mengakui bahawa beliau pernah mengggunakan khidmat pengamal perubatan wanita atau bomoh yang bernama Maksu ketika beliau dan Awie masih tinggal bersama. Pengakuan itu telah didengari di Mahkamah Tinggi Syariah Wilayah Persekutuan semalam.

“Saya bersama Awie dan pembantunya ada berjumpa dengan Maksu pada 2 Jun 2014. Saya dan Maksu saling mengenali sebelum perjumpaan itu lagi. Kadang-kadang saya akan berjumpanya untuk mandi bunga sebagai tujuan perubatan,” katanya kepada Kosmo Online berhubung dakwaan keatasnya itu.

Bagaimanapun, Rozana menafikan dakwaan mengatakan beliau dan Awie berjumpa dengan bomoh terbabit kerana bekas suaminya itu menghidu perbuatan kurafat yang dilakukannya di kediaman mereka selepas Awie sendiri menjumpai pelbagai barangan seperti tangkal dan botol berisi rambut, darah dan paku.

Rozana berkata demikian selepas disoal balas oleh peguam syarie, Mohd. Syafiq Norizan yang mewakili Awie atau nama sebenarnya Ahmad Azhar Othman berhubung kes hadanah iaitu penjagaan anak kekal terhadap tiga anak mereka iaitu Putra Ahmad Merrah, Putra Ahmad Rezzki, dan Puteri Qasseh Antasha. (rkty/w)


Di Sekitar Majlis Khatam Al-Quran Bakal Isteri Hafiz Suip

Umum mengetahui tanggal 14 Mei nanti bakal berlangsungnya majlis perkahwinan pasangan romantis, Hafiz Suip dengan Nureffy Jasreel Abdullah. Dan semalam pula telah berlangsungnya sebuah majlis khatam Al- quran secara sederhana oleh bakal isteri Hafiz itu.

Dalam majlis serba ringkas itu, Nureffy kelihatan manis dengan mengenakan busana dari Hatta Dolmat yang berwarna kuning, bertambah ayu apabila beliau mengenakan hijab sedondon dengan warna bajunya itu. Selain keluarga rapat, kehadiran rakan-rakan turut memeriahkan majlis tersebut.

Dalam pada itu, tidak ketinggalan juga para peminat yang teruja dan tidak sabar menantikan majlis bersejarah mereka tidak lama lagi. Peminat juga nampaknya tidak putus-putus mengucapkan tahniah kepada pasangan ini di setiap gambar yang dimuat naik mereka di laman sosial.

Apapun tahniah diucapkan kepada pasangan ini dan semoga segala yang dirancang akan berjalan lancar hendaknya. Dengan ini kami kongsikan beberapa gambar di sekitar majlis khatam Al-quran Nureffy Jasreel Abdullah. Enjoice! (rkty/w)


Awie Tidak Mahu Sambut Puasa, Aidilfitri Tanpa Anak Anak

Mengakui merasa sunyi tanpa kehadiran cahaya mata di sisinya, Awie menjelaskan bahawa dia akan berusaha dan berjuang habis-habisan bagi mendapatkan hak penjagaan terhadap anak-anaknya yang tersayang.

“Sebagai bapa yang membesarkan anak-anak sejak dilahirkan, sudah tentu saya sedih apabila mereka tiada di sisi, lebih-lebih lagi menjelang Ramadan dan Aidilfitri. Saya hanya berhubung dengan mereka melalui telefon. Apabila saya mendengar suara Qasseh yang bercakap dengan saya sambil menangis, saya bagai dapat rasakan sesuatu yang dilalui mereka”

“Sudah tentu saya amat sedih dan merindui mereka sepenuh hati. Sejak kami tidak lagi bertemu, saya bagaikan budak kecil apabila kerap menangis teringatkan mereka,” katanya sambil menahan air mata, lapor BH Online.

Baru-baru ini mahkamah Awei membayar denda RM2,000 selepas mengaku bersalah atas dakwaan mencederakan bekas isterinya dengan sengaja, dua tahun lalu, Awie berkata ia bukanlah kes berat.

“Untuk apa saya hendak melawan, sedangkan buktinya ada dalam rakaman CCTV? Apa pun saya lega apabila kes ini sudah selesai dan fokus saya sekarang adalah untuk berjuang habis-habisan mendapatkan hak penjagaan anak saya,” tegasnya lagi.

Awie dikurniakan tiga cahaya mata hasil perkahwinan dengan Rozana Misbun iaitu Putra Ahmad Merrah, Putra Ahmad Rezzki dan Putri Qasseh Antasha. Ketika ini, Rezzki dan Qasseh berada di bawah Rozana manakala Merrah pula dijaga Awie.

Menurut BH Online, selain tiga anak bersama Rozana, Awie juga mempunyai dua lagi cahaya mata hasil perkahwinannya dengan bekas isteri yang juga penyanyi, Arni Nazira Anuar yang kini dijaga Awie. (rtky/s)


Peminat Kecewa Suami Halang Adira Bergambar Bersama?

Tahniah diucapkan kepada Adira Suhaimi yang baru-baru ini telah merangkul kemenangan trofi Penyanyi Wanita Popular di Anugerah Bintang Popular Berita Harian (ABPBH 2015). Namun disebalik kegembiraan itu, ada desas desus mengatakan suami, Datuk Seri Adenan Abu tidak membenarkan peminat bergambar dengan isterinya.

“Pada saya perkara ini adalah salah faham. Suami berbuat sedemikian sebab kasihan melihat saya yang sudah terlalu lama berdiri sehingga hampir sejam semata-mata bergambar dengan peminat. Lagi pula ketika itu sudah lewat malam, dengan saya kelaparan. Suami juga bercakap dengan baik,” katanya kepada Harian Metro.

Hal ini tercetus berikutan ada sesetengah peminat yang meluahkan rasa kecewa mereka menerusi laman sosial kerana tidak dapat bergambar dengan penyanyi kesayangan mereka yang menang pada malam itu. Dikhabarkan, suami Adira bertindak menghalang peminat dari menyerbu untuk mengambil gambar bersama.

Pada masa yang sama, Adira turut memohom maaf jika sekiranya kejadian itu membuatkan ada sesetengah pihak terasa hati atau kecewa dengan tindakan suaminya yang hanya kasihan melihatnya yang kepenatan. Bagaimanapun, beliau telah cuba sedaya upaya untuk memuaskan hati semua peminatnya. (rkty/w)


“Saya Marah Yazit Demi Mempertahankan Search Yang Dituduh Penipu"

Norhasniza Hassan yang juga merupakan isteri kepada kumpulan lagenda rock, Amy Search mengakui tindakannya memarahi pemain drum kumpulan itu, Yazit baru-baru ini. Namun ianya berlaku kerana beliau ingin mempertahankan segala tuduhan yang dilemparkan terhadap kumpulan Search yang didakwa sebagai penipu.

“Siapa-siapa pun yang memburukkan keluarga terutamanya suami, saya akan bertindak mempertahankan maruah keluarga kami. Dia bukan sahaja memulakan pertengkaran tersebut malah menuduh suami saya penipu dan anggota Search yang lain sebagai pecah amanah”

“Saya tidak boleh tahan lagi dan bertindak memarahi dia semula kerana ingin memberi kesedaran kepada dia tentang tuduhan tersebut adalah salah,” katanya kepada m Star Online ketika ditanya mengenai dakwaan Yazit sebelum ini yang ditengking akibat bertanya tentang bayaran.

Norhasniza atau mesra disapa dengan panggilan Nourish berkata, apa yang dituduh oleh Yazit sudah keterlaluan sehingga secara tidak langsung telah menyentuh maruah keluarganya. Apa lagi apabila beliau sendiri mula melemparkan kata-kata kesat dan menuduh suaminya penipu dan ahli kumpulan Search pecah amanah. (rkty/w)


Farawahida Cuba Kaedah Tradisional Pula Dapatkan Cahaya Mata

Penyanyi, Farawahida akui sejak mendirikan rumah tangga dua tahun lalu, pertanyaan mengenai cahaya mata seringkali diajukan kepadanya. Namun begitu, beliau enggan merasa terlalu tertekan mengenainya, malah pelbagai inisiatif juga telah dilakukan oleh pasangan ini.

“Saya menganggap soalan mengenai anak ini sebagai perkara biasa. Sekiranya sebelum berkahwin dulu kita akan diajukan persoalan bila hendak mengakhiri zaman bujang, dan begitulah sebaliknya. Saya hanya akan berasa tertekan pada saat diajukan mengenai hal itu. Bagaimanapun saya enggan terlalu memikirkan persoalan berkenaan”

“Tiada apa yang dapat dibuat kerana semuanya kuasa Tuhan. Saya dan suami sudah mencuba rawatan tradisional, namun belum diberikan rezeki untuk menimang cahaya mata. Mungkin pada masa akan datang kami akan mencuba perubatan moden pula,” jelasnya kepada Berita Harian Online berhubung pertanyaan yang diajukan itu.

Tambahnya lagi, beliau dan pasangan sudah sepakat untuk mengambil pendekatan menghadapi cabaran serta ujian ini dengan tenang tanpa cuba mempersoalkan kerja Tuhan. Sebaliknya, katanya lagi jika sudah tertulis rezeki mereka, pasti ianya tidak akan ke mana-mana kerana perkara seperti ini bukan boleh dipaksa. (rkty/w)


Syamsul Yusof Nafi Dialog Dalam Filem Munafik Seru Syaitan

Umum sudah mengetahui bahawa filem pecah panggung Munafik arahan Syamsul Yusof sememangnya menjadi kegemaran ramai. Pun begitu, ada pihak mendakwa bahawa dialog yang digunakan untuk menyeru syaitan didalam filem itu adalah ayat seruan yang sebenar.

BACA: Syamsul Yusof & Puteri Sarah Tunai Umrah Buat Kali Ketiga

Memetik Siakap Keli, terdapat seorang pengguna Facebook mengatakan ayat seruan yang dibacakan oleh Pak Osman didalam filem terbabit adalah ayat yang sebenar, tanpa mempunyai sedikit pun cacat celanya. Dengan itu beliau mengingatkan orang ramai supaya tidak menonton cerita itu dirumah jika tidak jin akan datang memenuhi kediaman.

Oleh kerana khabar angin itu sudah menjadi viral di media sosial, laman Instagram pengarah terkenal, Syamsul Yusof turut tidak ketinggalan diserbu dengan pelbagai pertanyaan mengenai kesahihan dakwaan itu. Rata-rata memang ramai yang berminat dan ingin mengetahui sejauh mana kebenaran ayat seruan itu serta kesannya apabila didengar.

Sejurus selepas itu, Syamsul tampil menjelaskan kepada peminat filem itu bahawa bacaan yang digunakan itu adalah tidak sahih dan hanya rekaan semata-mata. Malah pesan Syamsul lagi, kita sebagai Muslim jangan terlalu taksub atau percaya dengan melampau terhadap sesuatu perkara. (rkty/w)


“Tuduhan Pecah Amanah Tidak Masuk Akal, Yazit Kecewakan Kami"

Berikutan dakwaan Yazit mengatakan bahawa beliau tidak menerima sebarang pembayaran dari kumpulan Search serta berlakunya pecah amanah didalam kumpulan itu, vokalis kumpulan Search, Amy telah menafikan tuduhan tersebut sekaligus menyifatkan ianya sebagai tidak masuk akal.

“Saya kecewa dan terkilan kerana selama 35 tahun, kami punya persahabatan adalah tentang integriti tapi hari ini salah seorang daripada kawan kami sendiri cuba untuk sumbat kami ke dalam penjara dan menuduh kami menidakkan sesuatu untuk dia. Saya terkejut kerana dia telah membuat tuduhan tidak berasas terhadap kami”

“Selama ini, walaupun sejak dia sakit tapi jika setiap kali ada persembahan sama ada dia sertai kami atau tidak sepanjang show, dia tetap dapat bayaran. Kami tak pernah mengetepikan dia. Memang kami telah menerima bayaran tetapi hanya 30 peratus sahaja, kami gunakan untuk mengurus dan melaksanakan konsert,” katanya kepada Malaysian Digest.

Pada masa yang sama, pihak Search turut menggesa Yazit yang juga merupakan pemain drum kumpulan itu untuk menarik balik kenyataan beliau mengenai tuduhan pecah amanah yang tidak berasas dalam masa tempoh 48 jam serta memohon maaf kepada individu yang dikaitkannya didalam laporan terbabit.

Namun jika Yazit masih gagal berbuat demikian, pihak Search tidak akan teragak-agak untuk mengambil tindakan undang-undang kepada beliau sekiranya perkara ini berulang lagi atau kepada mana-mana pihak yang berterusan menabur fitnah terhadap ahli kumpulan itu. (rkty/w)


Awi Rafael Stabil Selepas Mengalami Kemalangan Jalanraya

Penyanyi, Awi Rafael kini dalam keadaan stabil selepas terlibat dalam kemalangan jalanraya sekitar jam 1 pagi tadi berdekatan dengan kawasan perumahannya di Kota Damansara. Difahamkan, motorsikal miliknya dilanggar sebuah kereta ketika dalam perjalanan ke studio muzik.

Memetik laporan Berita Harian Online, menurut Bahagian Promosi Domestik Warner Music, Anne Mokhtar, kejadian malang itu turut menyebabkan Awi diseret oleh kereta berkenaan sehingga menyebabkan kecederaan pada bahagian kaki beliau.

Sejurus selepas itu, beliau telah dimasukkan ke hospital dan menerima rawatan sekitar jam 3 pagi tadi. Anne turut memaklumkan bahawa, keadaan Awi kini sudah stabil dan menurut doktor, beliau boleh dibenarkan keluar daripada hospital sama ada hari ini atau esok.

Apapun, semoga keadaan Awi akan bertambah pulih selepas ini. Diharap pengguna jalanraya lebih berhati-hati ketika memandu kenderaan, jangan disebabkan kelekaan sendiri memandu mengheret orang lain pula sehingga menyebabkan kemalangan jalanraya. (rkty/w)


Takziah: Bapa Sasha & Zain Saidin Meninggal Dunia

Takziah diucapkan kepada Mohamad Saidin Osman yang juga merupakan bapa kepada dua adik beradik, Sasha Saidin dan Zain Saidin yang menghembuskan nafasnya yang terakhir pada malam semalam. Menerusi Instagram, Sasha memaklumkan berita sedih itu kepada peminatnya.

BACA: Sasha Saidin Doakan Semoga Adik Bahagia Bersama Rozita Che Wan

“Saya ingin memaklumkan bapa saya Allahyarham Tuan Haji Mohamad Saidin Osman meninggal dunia pada 8.45 malam tadi. Saya ingin mengucapkan terima kasih kepada keluarga dan rakan-rakan atas sokongan, doa dan ingatan. Al-Fatihah”

“Bapa saya adalah seorang lelaki yang baik. Dalam hidupnya dia sentiasa meletakkan orang lain melebihi dirinya sendiri dan saya percaya dia telah menjalani kehidupan yang baik,” katanya menerusi akaun Instagram semalam.

Melalui akaun media sosialnya juga, Sasha memberitahu bahawa bapanya telah dimasukkan ke hospital pada hari yang sama dan sejurus selepas itu kira-kira jam 8.45 malam bapanya didapati telah meninggal dunia. Jenazah Allahyarham dibawa ke Masjid As-Syakirin, Jalan Gombak pagi Rabu dan akan dikebumikan di Tanah Perkuburan Ibu Kota, Danau. (rkty/w)


Zamani Slam Mahu Kehidupan Berkeluarga, Tidak Mahu Ingat Kisah Silam

Mungkin oleh kerana telah lama membujang, Zamani Slam mengakui bahawa dia kini berkeinginan untuk mendirikan rumahtangga sama seperti insan lain selain menyifatkan dirinya bukanlah jenis lelaki yang terlalu memilih.

“Banyak perkara yang saya belum capai dalam hidup saya. Saya merancang untuk dapatkan perkara normal yang perlu ada dalam kehidupan manusia iaitu hidup berkeluarga. Jodoh tu di tangan Tuhan. Yang ada sekarang ni kawan-kawan adalah”

“Saya ni bukanlah terlalu memilih, cuma yang penting, boleh memahami kita sebaiknya,” katanya ketika disoal tentang rancangan kehidupannya oleh Astro Awani. Untuk perhatian, buat masa ini, Zamani masih belum ada calon.

Malah ketika ini, Zamani juga tidak gemar untuk bercerita tentang masa silamnya selain mahu memberi tumpuan dalam memulakan kehidupan baru. Tambahnya, sebagai insan seni, dia masih lagi mahu meneruskan kerjayanya sebagai penyanyi. (rtky/s)


Fiza Elite Bagi Bayangan Akan Berkahwin Di Instagram?

Melalui perkongsian gambar di akaun Instagram Fiza Elite baru-baru ini, tenryata kini dia sedang menanti hari untuk mendirikan rumah tangga bersama pilihan hati. Bagaimanapun, terdapat komen-komen yang kurang enak apabila menyifatkan Fiza sebagai perampas.

Perkara tersebut menjadi perhatian apabila Fiza dilihat membalas kembali komen berkenaan sambil mempertahankan dirinya. Bagaimanapun, rata rata peminatnya juga tidak sabar-sabar menantikan detik manis itu.

Sehingga kini, Fiza belum menjelaskan di mana dan bila majlis pernikahan akan berlangsung. Fiza sebelum ini pernah bercerai pada 2010 dan kemudiannya berkahwin dengan Adam AF namun bercerai pada tahun 2015. Apa pun, semoga persiapan akan berjalan lancar dan semoga perkahwinan Fiza kali ini akan kekal hingga ke syurga. (rtky/s)


Fathia Latif Bakal Jejak Kaki Ke Mekah

Baru sahaja memenangi anugerah Pelakon Filem Wanita Popular di Anugerah Bintang Popular Berita Harian 29, Fathia Latiff menjelaskan bahawa dia optimis untuk mengangkat martabat muslimah Islam melalui fesyen dan peragaan wanita menerusi perniagaan yang berunsurkan busana muslimah tidak lama lagi.

“Saya nak naikkan tahap muslimah sekarang ini sebab dulu, secara jujurnya saya rasa kita kena lagi stail muslimah ini tapi dengan cara yang sebenar. Maksudnya macam saya sekarang ini pun taklah sempurna sebagai muslimah”

“Tetapi saya cuba untuk mewakili muslimah di Malaysia untuk sama-sama naikkan bukan saja dari gaya fesyen malah dari setiap sudut. Macam saya dalam industri ini bertudung dan tidak semestinya kita tidak boleh berkerjaya atau bergaya”

“Saya kalau boleh mahu melihat muslimah di Malaysia ini stailo dan dalam masa yang sama masih mengikut cara-cara aturan agama. Dengan itu akan menaikkan lagi martabat wanita Islam,” katanya yang ditemui di Majlis Acara Avon Matte-ness petang kelmarin.

Dalam majlis itu juga, Fathia menjelaskan bahawa dia masih lagi duta kepada produk kecantikan Avon walaupun kini sudah berhijab sepenuhnya.

“Mereka tidak ada masalah hendak meneruskan saya sebagai duta mereka dan saya juga merupakan wanita pertama yang berhijab untuk produk Avon ini,” tambahnya lagi.

Dalam perkembangan lain, Fathia akan berangkat ke tanah suci Mekah pada 15 Mei ini untuk mengerjakan ibadah umrah selain turut menjalankan penggambaran drama terbarunya di sana.

“Saya tak jangka untuk dapat tawaran Hj. Zeel untuk ke Mekah apabila diberitahu akan menjalankan penggambaran di sana. Mungkin ini rezeki dan panggilan daripada Allah. Secara tak langsung bekerja sambil beribadat,” katanya yang kelihatan teruja sekali. (rtky/h)


Awie Dakwa Tuntutan Nafkah Anak Berjumlah RM5,300 Melampau

Penyanyi rock negara, Awie menyifatkan tuntutan nafkah anak yang dikemukakan bekas isterinya, Rozana Misbun adalah tidak munasabah dan melampau. Malah beliau juga tidak bersetuju dengan semua tuntutan tersebut semalam di Mahkamah Rendah Syariah Wilayah Persekutuan.

“Anak-anak saya masih kecil dan saya sebagai ayah yang pernah menjaga mereka tahu perbelanjaan sepatutnya untuk mereka. Jumlah yang dituntut Rozana tidak munasabah sama sekali. Saya percaya amaun tersebut bukan untuk anak-anak saya,” kataya kepada My Artis.

Awie atau nama sebenarnya, Ahmad Azhar Othman, bagaimanapun tidak mengemukakan jumlah nafkah yang munasabah ketika ditanya peguam Syarie, Mohd. Syafiq Norizan yang mewakilinya. Sebaliknya beliau hanya mendakwa jumlah yang diminta Rozana itu sengaja diadakan semata.

Terdahulu, Rozana dalam tuntutan nafkah kekal untuk kedua-dua anak mereka itu menuntut sejumlah RM5,300 sebulan daripada Awie merangkumi perbelanjaan makanan, minuman dan keperluan diri (RM3,000), kos tempat tinggal (RM1,500) serta kos pembantu rumah RM800. (rkty/w)


"Takkan Nak Tunggu Kami Mati, Baru Ada Siasatan Terperinci?"

Mengakui kehidupannya tidak tenteram walaupun setelah 7 bulan menjadi isteri kepada Datuk Rahman Shakur, Maria Farida melalui Utusan Online menjelaskan bahawa bekas isteri suaminya sering menggangu mereka dan turut diugut untuk disimbah asid.

“Suami pun kena juga. Kalau diikutkan, kami berdua telah membuat kira-kira 50 laporan polis secara berasingan berdasarkan ugutan yang diterima. Beratus-ratus mesej yang diterima daripadanya yang mengancam keselamatan kami. Tidak satu pun kami balas kerana tidak mahu memanjangkannya”

“Baru-baru ini, disebabkan Karen ingkar perintah mahkamah atas hak penjagaan anak-anak, suami saya telah pergi sendiri ke kediamannya untuk menjemput Qalif. Gara-gara sikap degilnya dan enggan membenarkan kanak-kanak itu pulang, dia melanggar Rahman sehingga terseret di atas jalan raya lalu menyebabkan suami saya mengalami kecederaan”

“Itu sahaja menunjukkan betapa teruk tindakannya terhadap kami dan tidak pernah sekali mahu mengaku kesilapan yang dilakukan,” katanya.

Tambahnya apabila mereka membuat laporan atas ugutan atau fitnah, polis memberi alasan ia adalah masalah rumah tangga dan sukar untuk mereka masuk campur.

“Suami amat kecewa dengan sikap berkenaan. Takkan nak tunggu kami mati baru ada siasatan terperinci dijalankan? Kami sedar ia memang masalah rumah tangga, tetapi sudah melampaui batas, tak kan polis tidak boleh ambil apa-apa tindakan?”

“Saya dan suami terpaksa menanggung kos lebih kerana perlu mengupah pengawal peribadi. Dulu saya pernah diugut disimbah asid, serta bermacam-macam lagi. Diakui, memang saya takut sebab itulah kena ada orang yang mengawal keselamatan selain suami,” kata Maria yang kini menunggu kes mereka diuruskan peguam selain berharap keadaan akan menjadi tenteram semula. (rtky/s)


Sukakan Cabaran, Mira Filzah Ambil Risiko Jadi Pengacara ABPBH 2015

Kehadiran Mira Filzah di dalam industri seni tanah air sememangnya membuatkan ramai peminatnya jatuh nanti walaupun sering dikritik masih lagi ‘kayu’ dalam lakonan. Malah kredibiliti dan kebolehan Mira turut dipertikaikan sesetengah pihak apabila dia menjadi pengacara untuk majlis Anugerah Bintang Popular Berita Harian 2015 (ABPBH 2015) baru baru ini. Tidak mudah melatah, pelakon ini memohon maaf di laman Instagram miliknya.

“Diberi peluang untuk mengacara sebuah anugerah berprestij adalah satu tugas yang sangat besar. Malah, risiko juga besar. Ada yang pertikai, kenapa berani sangat untuk mengacara anugerah besar sedangkan ini adalah kali pertama. Tak takut ke dengan kritikan dan sebagainya?”

“Hm, apalah erti usaha kalau kita tak mencuba. Tak cuba, kita sendiri tak tahu. Mira suka mencuba, dan Mira sukakan cabaran. Betul, ini adalah kali pertama mengacara secara live. Tak dinafikan minat mengacara sudah lama, tapi mungkin Allah beri rezeki pada bidang lakonan dahulu,” katanya.

Dalam kenyataannya lagi, selain berterima kasih kepada penganjur di atas peluang yang diberikan itu, Mira Filzah turut sama memberikan penghargaan kepada peminatnya yang sentiasa memberikan sokongan.

Apa yang terjadi pada Mira Filzah bagi kami bukanlah satu isu besar. Kritikan yang datang pula hanya sekadar mempertikai tanpa cuba meletakkan diri di tempat Mira – dan tiada siapa pun terlahir sempurna untuk setiap langkah pertama. (rtky/s)


Zizan Razak Akui Mahu Berkeluarga Setelah Lihat Rakan Bahagia Diri Rumah Tangga

Tidak mahu berselindung dengan perasaannya, pelakon dan juga pelawak Zizan Razak menjelaskan bahawa dia sebenarnya dalam masa yang sama turut menyatakan hasratnya untuk mendirikan rumahtangga selepas melihat rakan selebriti lain berkahwin.

“Rancangan (berkahwin) itu ada tetapi orangnya tidak ada, macam mana? Itu masalahnya. Kalau ada, doakanlah untuk saya, insya Allah. Tidak tahulah, sekarang sibuk dengan kerja. Kalau ada peluang insya Allah. Saya pun berniat juga (berkahwin)”

“Saya tengok Shaheizy Sam gembira, begitu juga Johan dan rakan lain seperti Hairul Azreen dengan Hanis Zalikha. Saya pun rasa berniat jugalah tetapi tengok keadaan. Kalau ada insya Allah,” katanya dipetik daripada ProjekMMO.

Dulu selepas kontroversi ada kejap khabar angin siap gambar tersebar bagai. Bila sudah sejuk sikit kontroversi, terus hilang cerita mahu berkahwin. Apa pun, semoga satu hari nanti Zizan akan bertemu jodoh. (rtky/s)


Mengaku Salah Cederakan Rozana, Awie Didenda RM2,000

Setelah mengaku salah mencederakan bekas isterinya, Rozana Misbun dua tahun lepas, Awie telah dikenakan denda RM2000 oleh Mahkamah Majistret Kuala Lumpur. Majistret Husna Dzulkifly membuat keputusan itu atau memerintahkan penyanyi itu menjalani hukuman penjara selama dua bulan jika gagal membayar denda.

Pada 15 Februari lepas, Awie yang juga bapa kepada lima anak itu mengaku tidak bersalah terhadap pertuduhan mendatangkan kecederaan terhadap Rozana Misbun, 38, yang ketika itu merupakan isterinya di kaunter PNB Jalan Tun Razak, di sini pada jam 3 petang, 2 Jun 2014.

Dia didakwa mengikut Seksyen 323 Kanun Keseksaan yang membawa hukuman penjara dua tahun atau denda RM2,000 atau kedua-duanya, jika sabit kesalahan.

Pada 7 Mac lepas, Mahkamah Majistret Ampang melepas dan membebaskan Awie daripada pertuduhan mencederakan Rozana di sebuah rumah di Taman Ukay Bistari, Ukay Perdana, Hulu Kelang selepas mereka bersetuju kes itu diselesaikan di luar mahkamah. (rtky/s)


Hafidz Roshdi Akui Kehidupan Berumah Tangga Sungguh Seronok

Selain menyatakan permohonan maaf kepada media di atas sikapnya sebelum ini melalui BH Plus, pelakon baru Hafidz Roshdi dalam masa yang sama turut menyatakan kehidupan berumah tangga adalah sesuatu yang sangat indah lebih-lebih lagi apabila setiap perkara dilakukan bersama isteri.

BACA: Rakan Artis Bidas Peminat Kutuk Rupa Wajah Isteri Hafidz Roshdi

“Seronok kehidupan berumah tangga ini. Seronok ada orang teman dan kejutkan kita bangun tidur. Ada orang ingatkan masa makan, solat dan pastinya saya dapat solat berjemaah sama. Insya-Allah kami akan berbulan madu tahun ini dalam negara saja,” katanya.

Sementara itu, Hafidz juga sudah bersedia jika dikurniakan cahaya mata awal dalam perkahwinan mereka. Mengenali isterinya, Nurul Shuhada yang merupakan rakan sekuliah ketika belajar dahulu, ternyata perkahwinan yang baru dibinanya itu cukup indah.

Tambahnya, dua juga tidak mahu terus kekal dengan sikap lamanya hingga menjadi kritikan di dalam industri seni tanah air. Mengakui dia mahu berubah, Hafidz turut menyatakan kesediannya untuk memperbaiki kelemahan tersebut dan menjadi insan yang lebih baik. (rtky/s)


Hanya RM8, Magic Reload Beri Anda Lebih Internet & Panggilan Tanpa Had

Jika dulu, boleh tahan juga harga internet yang ditawarkan untuk pengguna. Mujur ada XPax. Bukan apa, jika dulu ramai yang mengeluh dengan jumlah data yang tidak logik, tapi kali ini dengan Magic Reload, and hanya perlu berbelanja RM8 untuk dapatkan 1GB internet!

Kiranya Magic Reload ini adalah tambah nilai prabayar pertama yang memberikan anda lebih internet dan juga panggilan tanpa had ke rangkaian yang sama. Nak bergayut lama-lama pun boleh asalkan pasangan anda pun pakai nombor Xpax juga.

Paling untung lagi, tak perlu muat turun banyak-banyak aplikasi muzik lain sebab jika anda tambah nilai dengan Magic Reload ini, memang pasti dapat layari banyak lagu lain dengan Yonder Music. Banyak boleh jimat ada Yonder Music percuma ini.

Oh, Magic Reload datang dengan 5 saiz berbeza, dari saiz S sampailah size 2XL. Lagi besar lagi berbaloi:

S: RM8 (1GB) Plan Harian
M: RM18 (1GB) Plan Mingguan (Percuma Layari Yonder Music)
L: RM38 (4GB) Plan Bulanan
XL: RM48 (5GB) Plan Bulanan
2XL: RM68 (7GB) Plan Bulanan

Apa yang lagi best, katakanlah internet guna tak habis, anda boleh bawa jumlah tersebut ke hadapan dan bagi yang suka dengan Internet Burung Hantu, bolehlah dapatkan dengan nilai RM5 untuk 10GB.

Jadi apa tunggu lagi? Dengan kemudahan internet yang pantas dan berpatutan ini, pasti laman sosial anda akan lebih meriah. Mahu lagi meriah? Jom kongsikan perkara ini bersama rakan anda atau mungkin juga insan yang tersayang seperti ibu anda. Ada internet bolehlah buat panggilan video dengan ibu selalu.


Nora Danish: Majlis Perkahwinan Selepas Aidilfitri

Jika sebelum ini Nora Danish tidak terlalu membicarakan tentang majlis perkahwinannya bersama Needim Nazri, namun melalui Harian Metro, pelakon itu juga menjelaskan bahawa majlis tersebut akan diadakan selepas Aidilfitri nanti.

“Sejak kembali solo beberapa tahun dulu, itulah yang menjadi teka-teki dalam kalangan peminat. Memang awal dulu ia membuat saya tertekan, tetapi apabila sudah bertahun-tahun ditanya soalan sama, ia jadi perkara biasa buat saya”

“Terlanjur berkongsi perancangan berumah tangga dengan Nedim sebelum ini, apapun, kami belum menetapkan bila perkahwinan itu akan diadakan. Tetapi, yang pasti ia akan berlangsung tahun ini juga,” katanya yang meletakkan sasaran majlis diadakan selepas Aidilfitri nanti.

Namun begitu, berbeza dengan statusnya sebagai pelakon paling berpengaruh, dia tidak merancang mengadakan majlisnya kelak secara besar-besaran.

“Ia memang benda baik yang tidak perlu ditangguh-tangguh lagi. Atas dasar itu, saya sendiri cuma mahukan majlis sederhana dan tidak mahu buat gah. Apa yang saya harapkan, majlis itu nanti berlangsung dengan lancar dan dihadiri orang tersayang bagi berkongsi detik indah itu,” jelasnya lagi. (rtky/s)


Nana Mahazan Dikritik Kerana Memakai Busana Ketat Di ABPBH 29

Akibat mengenakan sehelai gaun ketat, pengacara karpet merah bagi Anugerah Bintang Popular ke-29, Nana Mahazan telah dikritik oleh peminatnya yang merasakan busana itu terlalu ketat buatnya. Penampilan yang dikongsi dilaman sosial itu bagaimanapun mengundang kritikan pedas.

Memetik laporan My News Hub, Nana tampil dengan rekaan busana berwarna hijau yang direka khas oleh Nizam Zamil bagi majlis pembukaan anugerah berprestij itu. memang tak dinafikan pemilihan warna dan rekaan baju ini cukup cantik dan unik namun ia mungkin sedikit ketat.

Kebanyakan mereka mengecam rekaan baju itu yang dilihat sangat ketat untuk dipakai sehingga menampakkan susuk badan Nana. Ada diantara mereka mengatakan, seperti tiada busana cantik lain yang boleh diperagakan oleh Nana sehingga memilih untuk memakai seperti itu.

Semalam, Nana bergandingan bersama pengacara, Hefny Sahad diberi tanggungjawan untuk mengacara majlis karpet merah untuk Anugerah Bintang Popular ke-29 yang diadakan di Dewan Plenari, Pusat Konvensyen Antarabangsa Putrajaya (PICC). (rkty/w)


Zul Ariffin Tidak Kekok Bekerja Dengan Bekas Kekasih

Pelakon berbadan sasa, Zul Ariffin menganggap bekerja dibawah produksi Gayatri Su-lin Pillai yang juga merupakan bekas kekasihnya suatu ketika dahulu sebagai kerja profesional seorang pelakon. Malah sepanjang pengambaran berjalan, tiada istilah kekok diantara mereka.

“Tidak ada masalah yang timbul antara kami dan kesibukan di lokasi juga membuatkan kami tidak ada masa untuk bermasam muka. Sejak berlakon filem Penanggal lagi saya sudah ingatkan dia, kalau rasa saya tidak sesuai dan tidak cukup bagus, jangan ambil saya”

“Kalau rasa watak itu memang sesuai untuk saya, saya sedia terima. Tetapi kalau tidak, tidak ada masalah sekiranya mereka mempunyai pilihan lain. Malah saya juga tidak kisah diberikan watak kecil seandainya itu yang bersesuaian untuk saya,” katanya kepada Projek MMO.

Zul yang mengulas lanjut mengenai filem terbarunya bertajuk, J Revolus. Tambahnya lagi, tiada pergaduhan timbul diantara mereka dan disebabkan itu masing-masing bersikap profesional. Pada masa yang sama dirinya juga tiada masalah untuk berbincang perihal kerja dengan Gayatri. (rkty/w)


Saharul Ridzwan Bakal Nikah Selepas Aidilfitri, Rahsiakan Identiti Bakal Isteri

Baru-baru ini tersebarnya gosip yang mengatakan pelakon kacak, Saharul Ridzwan bakal mendirikan rumah tangga tidak lama lagi, dan kini beliau sendiri mengesahkan berita itu. Katanya lagi, beliau memang akan berkahwin selepas sambutan Aidilfitri nanti namun identiti kekasih hati biarlah menjadi rahsia terlebih dahulu.

“Mengikut kepada perancangannya, memang saya mahu berkahwin dalam tahun ini juga, mungkin selepas sambutan Hari Raya Aidilfitri nanti tetapi untuk bercerita lanjut mengenai soal tarikh dan siapakah identiti calon bakal isteri, saya masih mencari masa yang sesuai untuk mengumumkannya kepada orang ramai”

“Dia seorang wanita biasa, bukan artis. Kami kenal sebelum saya bergelar selebriti kira-kira empat tahun lalu tetapi hubungan kami pernah putus kerana masing-masing belum bersedia. Dia memenuhi empat kriteria yang Nabi Muhammad sebut sekiranya mahu mencari pasangan hidup,” katanya kepada Kosmo Online.

Berkongsi detik pertemuan mereka berdua, Saharul berkata semasa menunaikan umrah tahun lalu, beliau ada berdoa di hadapan Kaabah agar segera dipertemukan jodoh. Dan apabila pulang, beliau bertemu kembali dengan bekas kekasih dan telah sepakat untuk membawa hubungan ini ke peringkat yang lebih serius. (rkty/w)


Fathia Latiff Berterima Kasih Atas Doa Peminat, Mahu Jadi Muslimah Terbaik

Pelakon yang baru sahaja memenangi Anugerah Pelakon Filem Wanita Popular, Fathia Latiff memberitahu dia begitu bersyukur dan berterima kasih kepada peminat-peminat yang tidak jemu-jemu menegur serta mendoakannya untuk bertudung selama ini kerana doa mereka selama ini telah dimakbulkan oleh Allah Taala.

“Apa yang kita buat ini adalah kerana Allah bukan kerana orang lain. Saya berterima kasih kepada mereka yang menegur saya untuk bertudung. Tapi daripada dulu lagi orang suruh saya pakai tudung cumanya ketika itu saya tak terbuka hati lagi kerana saya buat kerana Allah dan dia akan datang sendiri”

“Lagipun saya bukan terus pakai tudung selama ini, dia datang secara semulajadi apabila berlakon watak saya ada yang bertudung dan bila nak buka tudung rasa segan pula selepas itu. Saya ulang sekali lagi saya nak ucapkan terima kasih kepada semua peminat yang doakan saya untuk memakai tudung. Itulah doa peminat yang Allah makbulkan,” katanya.

Dalam pada itu, ditanya juga mengenai isu bersentuhan apabila berlakon lelaki dan wanita, Fathia menjelaskan dia tidak berani untuk memberikan komen yang berlebihan kerana sebagai manusia biasa akan ada kesilapan yang akan berlaku kelak. Bila dan di mana hanya Allah yang mengetahui.

“Saya tak berani nak cakap soal ini. Kita sebagai manusia kadang-kadang tersalah langkah. Saya takut untuk bercakap sebab di masa depan kita tak tahu apa yang kita buat lagi. Saya cuba untuk jadi yang lebih baik, jadi saya berharap mereka mendoakan saya supaya menjadi muslimah yang baik,” ujarnya kepada Rotikaya. (rtky/h)


Akim & The Majistret Perjelaskan Isu Kenakan Bayaran Mahal

Kumpulan Akim & The Majistret bukanlah nama asing lagi didalam dunia hiburan, malah dengan kejayaan kumpulan itu ada yang mendakwa mereka mengenakan bayaran yang tinggi. Dengan itu, mereka tampil memberikan penjelasan, bahawa bayaran yang dikenakan adalah setimpal dengan hasil kerjaya dan bakal ahli kumpulan itu.

“Bagi mereka yang pernah melihat kumpulan kami membuat persembahan sudah tentu tahu bagaimana hasil persembahan kumpulan kami. Kami bukan sahaja turun bertujuh, malah selalunya ada 16 orang ahli lain yang turut membantu kami untuk memberi persembahan yang terbaik dan memuaskan hati penonton”

“Kami masih bertolak ansur tentang bayaran dengan memberi persembahan lebih mantap dan penambahan lagu. Apa yang penting penonton berpuas hati. Biasanya jika kami buat persembahan bukan Akim sahaja yang bercakap, malah semua ahli kumpulan bercakap dan hiburkan penonton,” katanya kepada m Star Online.

Tambah ketua kumpulan itu yang dikenali sebagai Zimi, bayaran yang dikenakan oleh kumpulan itu juga merangkumi kos yang perlu dibayar kepada keseluruhan ahli kumpulan itu termasuk mereka yang bekerja sebagai pembantu dibelakang tabir, yang juga menjadi punca persembahan kumpulan itu sentiasa terbaik.

Pada masa yang sama, Zimi berharap tahap bayaran yang diterima mereka itu akan menjadi satu tanda aras kepada kumpulan-kumpulan muzik lain untuk menerima bayaran yang sama dengan persembahan yang diberikan. Ini kerana penganjur perlu faham situasi mereka dimana mereka bergerak secara berkumpulan. (rkty/w)


Neelofa Sudah Rancang Masa Depan, Mahu Fokus Keluarga

Tidak menyangka dirinya telah dinobatkan sebagai Bintang Popular Berita Harian 29, Neelofa menjelaskan bahawa dia tidak meletakkan sebarang harapan terhadap kejayaan yang sama pada masa hadapan selain mahu berhati-hati memberikan sebarang kenyataan.

“Nak jadi artis senang, nak kekalkan bukannya mudah dan saya tidak meletakkan sebarang harapan. Saya sangat berhati-hati memberikan sebarang kenyataan, sekiranya ada apa sahaja yang berlaku saya akan senyapkan diri atau ada yang teruk sekali pun, kalau perlu untuk saya bercakap, barulah saya akan bercakap,” katanya kepada Rotikaya.

Neelofa turut berkata, populariti itu akan menjadi ubat atau madu yang paling baik sekiranya seseorang itu tahu menggunakannya dengan cara yang betul, sebaliknya populariti itu akan menjadi racun apabila ditenggelamkan dek populariti itu sendiri.

“Bagi saya kedua-dua populariti boleh menjadi madu atau racun. Kalau kita pandai gunakan sudah tentu dia akan menjadi madu tetapi boleh jadi racun jika kita tenggelam. Saya bersyukur dan sangat bertuah kerana mempunyai satu pasukan yang sentiasa mengingatkan saya,” katanya.

Sementara itu, Lofa turut disoal akan perancangannya untuk 6 tahun akan datang dan berkata, mungkin ketika itu dia sudah berkahwin dan mempunyai anak dan kemungkinan besar akan bersara daripada dunia perniagaannya serta mahu memfokuskan diri pada keluarga dan dirinya.

“Berkeluarga Insya-Allah pasti, mudah-mudahan 30 tahun paling lambat. Mungkin dalam umur saya 33 tahun saya sudah mempunyai anak. Dari segi bisnes saya harap saya boleh bersara ketika itu”

“Saya nak fokus pada keluarga, melancong dan mempelajari kursus tertentu dalam jangka masa pendek. Saya nak jadi Neelofa yang lain daripada sekarang ini di mana saya akan lebih fokus pada diri,” ujarnya. (rtky/h)


Kaka Azraff Nafi Sedang Hangat Bercinta

Gara-gara gambar mesra dengan seorang jejaka di dalam sebuah ruangan pojok hiburan tempatan, ada dakwaan mengatakan Kaka Azraff sedang dilamun cinta. Bagaimanpun, Kaka menafikan dakwaan itu dengan menjelaskan bahawa hubungan itu hanya sekadar kawan biasa.

“Kami sudah lama bersahabat. Jadi rasa geli hati pula apabila timbul gosip sebegitu. Mungkin kerana kami bergambar rapat hingga ada yang membuat andaian sebegitu. Saya ke luar negara atas urusan kerja bersama rakan kongsi, terjumpa pula dengan dia di sana”

“Kalau benar bercinta pastinya saya berkongsi kepada umum mengenai hal itu. Apa yang dapat saya katakan, buat masa ini, fokus diberikan sepenuhnya kepada kerjaya. Urusan cinta dan sebagainya belum terlintas lagi,” katanya kepada Berita Harian Online berhubung gosip tersebut.

Dalam perkembangan lain, Kaka juga akui sedikit berdebar apabila diberi tanggungjawab membuat persembahan pembukaan didalam Anugerah Bintang Popular BH (ABPBH) edisi ke-29 bersama penyanyi rap popular, Waris semalam di Pusat Konvensyen Antarabangsa Putrajaya (PICC).

Pun begitu kerana sudah beberapa kali bergandingan dengan Waris, beliau tidak merasa kekok untuk membuat persembahan bersama. Malah untuk mencari keserasian ketika membuat persembahan juga tiada masalah besar untuk mereka berdua. (rkty/w)


Neelofa Bolot Anugerah Bintang Paling Popular ABPBH 2015

Turut memenangi anugerah Pengacara TV Popular, akhirnya Neelofa telah dinobatkan sebagai Bintang Paling Popular ABPBH 2015 setelah mendapat sebanyak 212,829 undian. Kemenangan itu membolehkan Neelofa membawa pulang hadiah berupa sebuah Volkswagen Passat.

Majlis gilang-gemilang yang diacarakan oleh Mira Filzah, Zizan Razak, AG (Kool FM), telah disiarkan secara langsung menerusi TV3 dan stesen radio Kool FM.

Artis Baru Wanita Popular: Mira Filzah
Artis Baharu Lelaki Popular – Sufi
Penyanyi Wanita Popular – Adira
Penyanyi Lelaki Popular – Aizat Amdan
Penyampai Radio Popular – DJ Lin
Artis Kolaborasi/Duo/Berkumpulan Popular – Wings
Artis Versatil Popular – Ifa Raziah
Artis Komedi Popular – Abam
Pengacara TV Popular – Neelofa
Pelakon TV Wanita Popular – Emma Maembong
Pelakon TV Lelaki Popular – Sharnaaz Ahmad
Pelakon Filem Wanita Popular – Fathia Latiff
Pelakon Filem Lelaki Popular – Sharnaaz Ahmad

Personaliti Media Sosial Popular – Lara Alana
Artis Trending Popular – Ayda Jebat
Artis Youtube Popular – Siti Nordiana
Artis Ikon #Respek Popular – Datuk Aznil Nawawi
Artis Aksi Selfie Popular – Saharul Ridzwan


Sekitar Gaya Selebriti Di Karpet Merah ABPBH 2015

Anugerah Bintang Popular Berita Harian 2015 (ABPBH 2015) adalah penghargaan yang diberikan buat penggiat seni hiburan di Malaysia dan tahun ini, majlis yang dijanakan hashtag #Respek dianjurkan buat kali ke-29 telah diadakan di Dewan Plenari, Pusat Konvensyen Antarabangsa Putrajaya (PICC) sebagai lokasi penganugerahan tersebut.

Edisi kali ini juga kembali mempertaruhkan 13 kategori utama untuk pilihan peminat. Selama kira-kira sebulan mereka berpeluang mendapatkan borang undian awal, sebelum calon Top 5 diumumkan kemudian.

Kami kongsikan bersama anda beberapa keping gambar karpet merah bersama anda sebelum acara kemuncak berlangsung. Enjoice! (rtky/s)


Sekitar Majlis Akikah, Sambutan Hari Jadi Anak Linda Rafar & Syed Aiman

Hari ini telah berlansungnya sebuah majlis akikah buat anak ketiga, Syed Rezaliif Bin Syed Kamaruzaman bagi pasangan bahagia, Linda Rafar dan Syed Aiman didalam satu majlis yang cukup sederhana tetapi meriah yang dihadiri oleh saudara-mara serta rakan terdekat mereka.

Majlis yang bertemakan warna hijau itu turut disertai dengan sambutan hari lahir dua lagi putera mereka, Syed Rezaqiib Syes Kamaruzaman dan Syed Rezarriq Syed Kamaruzaman. Manakala bagi sambutan hari jadi itu, tema superhero menjadi pilihan pasangan ini.

Semoga kehadiran Syed Rezaliif ini akan menambah kegembiraan serta keceriaan dikalangan ahli keluarga serta para peminat. Dengan ini kami kongsikan beberapa gambar majlis akikah serta sambutan hari jadi anak-anak Linda Rafar dan Syed Aiman. Enjoice! (rkty/w)


Raja Farah Mula Malas Bersolek Sejak Berbadan Dua

Dengan usia kehamilan sudah mencecah lima bulan, Raja Farah akui dirinya tidak berdepan dengan alahan teruk di sepanjang waktu mengandung. Namun begitu, beliau lebih gemar bergaya ringkas sahaja, tanpa meletakkan solekan berat pada wajahnya jika ingin keluar.

“Saya jadi malas nak pakai cantik. Nak bersolek ringkas pun tak kuasa apatah lagi mengenakan gincu. Saya lebih selesa tidak beriya sangat nak melawa. Suami saya pun tidak berdepan simptom mengidam benda bukan-bukan. Pendek kata, masih terkawal”

“Kalau diizinkan Tuhan, kami inginkan anak lelaki. Saya juga sudah melakukan pengimbasan jantina bayi, tetapi tunggulah dahulu. Biar suprise,” katanya kepada Berita Harian Online berhubung jantina bayi yang bakal dilahirkan oleh pasangan ini tidak lama lagi.

Bagi pasangan ini, Ramadhan kali ini dilihat begitu istimewa kerana bakal bakal menimang cahaya mata pertama mereka yang dijangka lahir pada pengujung bulan Ogos. Tetapi bagi Raja Farah, sebolehnya beliau teringin untuk berpuasa penuh walaupun berbadan dua. (rkty/w)


"Lebih Nikmat Menjaga Anak Sendiri Tanpa Guna Pembantu Rumah"

Selepas melahirkan anak sulungnya lima bulan lalu, Fouziah Gous menganggap adalah lebih nikmat jika beliau sendiri menguruskan penjagaan anaknya, Muhammad Zeeshan tanpa menggunakan khidmat pembantu rumah. Malah beliau juga tidak tertekan dengan perkara itu.

“Setakat ini segala perihal penjagaan anak saya uruskan sendiri, ia fasa yang sangat menyeronokkan biarpun ada kalanya berasa penat. Saya lebih selesa menjaga sendiri dari menggunakan khidmat pembantu rumah, dapat menimba pengalaman yang dilalui ibu saya dulu”

“Ianya satu nikmat yang tidak terhingga anugerah Tuhan kepada saya sebagai wanita. Kini baru saya benar-benar faham naluri dan kasih sayang seorang ibu terhadap anaknya. Ternyata pengorbanan seorang ibu kepada anaknya terlalu besar,” katanya kepada Harian Metro.

Bercakap soal kesihatan pula, Fouziah akui beliau sangat komited dalam melakukan amalan berpantang dengan cara yang betul. Kongsinya lagi, beliau hanya menjaga pemakanannya dengan betul tanpa mengamalkan amalan diet oleh kerana anaknya yang masih menyusu badan.

Patutlah Fouziah kelihatan kurus sahaja walaupun sudah melahirkan anak. Malah beliau turut memberitahu ketika mengandung berat badannya pernah mencecah sehingga 64 kilogram namun sekarang sudah mulai turun kepada 50 kilogram dimana berat yang ideal untuk beliau. (rkty/w)


Kamal Adli Tidak Berniat Berlagak Hero Bidas Komen Negatif Peminat

Berikutan insiden membidas komen negatif terhadap rupa paras isteri kepada pelakon, Hafidz Roshdi, Kamal Adli akui tidak cuba berlagak hero dengan tindakan itu, jauh sekali untuk menarik perhatian media. Ini kerana baginya menghina fizikal seseorang adalah salah.

“Kalau ikutkan, saya tak kenal pun siapa Hafidz Roshdi itu kerana setakat ini kami belum pernah bekerjasama dalam drama. Bahkan, saya tahu mengenai berita perkahwinan dia pun melalui blog di laman sosial. Cuma, saya sangat terkejut apabila membaca komen ditulis netizen”

“Jika dinilai pada sudut akal yang positif, mana ada manusia yang sempurna termasuk diri sendiri. Jadi, janganlah sesuka hati menghina orang lain walau pun dalam laman sosial. Saya akui simpati kepada Hafidz dan isteri,” katanya kepada Harian Metro.

Tambahnya lagi, tindakan Hafidz untuk menamatkan zaman bujangnya pada usia muda adalah disebabkan sudah sampai seru, jadi tidak perlu rasanya untuk orang ramai mengecam keputusannya itu. Pada masa yang sama, Kamal turut kesal dengan sikap orang yang menyalahgunakan kemudahan teknologi. (rkty/w)


Syaiful Zero Selamat Timang Anak Lelaki

Tahniah kami ucapkan kepada keluarga kecil Syaiful Zero dan juga isteri kerana telah selamat menimang cahaya mata. Perkongsian gambar pada 5 Mei lalu itu di Instagram turut mendapat ucapan tahniah daripada peminatnya.

BACA: Sekali Lafaz, Syaiful Zero & Pasangan Kini Selamat Bergelar Suami Isteri

Buat masa sekarang, Syaiful belum memberitahu lagi apakah nama anaknya tersebut. Pelakon dan pelawak yang lebih mesra dipanggil Melati dan isteri telah mendirikan rumah tangga pada 24 Julai tahun lalu. Syaiful telah menyerahkan mas kahwin berjumlah RM100 dengan wang hantaran sebanyak RM10,000.

Semoga kehadiran cahaya mata di dalam keluarga ini akan terus menambah kemeriahan Syaiful dan juga isteri dan semoga mereka sentiasa dilimpahkan rezeki serta dipermudahkan segala urusan. Kami kongsikan beberapa keping gambar anak pertama Syaiful dan isteri. (rtky/s)


Sekitar Bulan Madu Akim Ahmad & Stacy AF Di Dubai

Melalalui perkongsian gambar di Instagram Akim Ahmad dan juga Stacy AF di Instagram, mereka kini sedang berbulan madu di Dubai sambil menjalani penggambaran untuk sebuah program televisyen swasta.

Sebelum ini, melalui BH Online, Stacy pernah menjelaskan bahawa dia sememangnya mengimpikan zuriat selepas mendirikan rumah tangga malah dirinya juga terpalit dengan khabar angin bahawa sudah berbadan dua.

“Saya anggap apa saja spekulasi atau soalan mengenai diri saya hamil sebagai doa orang ramai. Saya berterima kasih kepada mereka yang mendoakan yang terbaik buat saya dan Akim namun buat masa ini, kami belum dikurniakan rezeki lagi”

“Mungkin kerana saya ‘buncit’ membuatkan ada pihak yang salah anggap apabila melihat gambar saya. Tanggungjawab sebagai ibu bukan perkara yang boleh dipandang remeh, berdebar-debar juga apabila mengenangkan status yang membawa erti besar itu,” katanya.

Apa pun, kami kongsikan gambar Stacy dan juga Akim ketika di Dubai. Semoga pasangan ini akan cepat beroleh cahaya mata dan dilimpahi bahagia selamanya. (rtky/s)


Emma Maembong Tabah Hadapi Ejekan Pengkritik Sejad Dari Dulu

Kemunculan nama Emma Maembong ketika di awal pembabitannya dalam indsutri seni pastinya bukan mudah malah menurut Emma, bukan sahaja dirinya sendiri pernah diejek dari kecil malah sehinggalah ketika menamakan kelab peminatnya – Emavengers.

“Biasalah, sejak awal lagi ketika nama itu dipilih, ada yang mula mengejeknya. Malah, ada yang membandingkan nama itu dengan watak kartun Power Rangers. Nama Emma Maembong sendiri pernah pun pernah diejek menjadi Emma Ikan Kembung. Mulut orang, biasalah”

“Emma sendiri anggap Avengers itu seperti simbolik askar yang sentiasa berada di belakang Emma, tidak kira masa susah atau senang. Konon-kononnya macam filem The Avengers,” katanya kepada BH Online. Malah katanya, ada artis lain yang turut menggunakan perkataan sama untuk kelab peminat mereka.

Apa pun ingatlah bahawa bukan saja Emma turut menjadi bahan ejeken ketika kecil. Manalah tahu, kerana jadi ejekan ketika kecil, bila besar jadi artis. Selamat berhujung minggu sambil membaca artikel tentang Emma Maembong ini. (rtky/s)


Najwa Latif Akui Gambar Sudah Lama Tersebar

Berikutan tersebarnya gambar yang didakwa sebagai penyanyi Najwa Latif, akhirnya empunya badan tampil menjelaskan perkara sebenar menafikan bahawa apa yang dihebahkan mengenai dirinya itu adalah tidak benar.

“Terkejut juga kerana (wanita itu) ada iras sedikit dengan saya. Tetapi saya belum kahwinlah. Sebenarnya saya sudah lihat gambar itu sejak tahun lalu. Tetapi apabila diamati semula, kami tidaklah begitu seiras”

“Mungkin gaya senyumannya yang membuatkan wajah kami seakan-akan serupa,” kata Najwa kepada BH Online. Selain menyifatkan perkara tersebut sebagai sesuatu yang lucu, Najwa juga mengakui bahawa sudah terlihat gambar tersebut pada tahun lalu.

Apa pun, akhirnya pemilik gambar berkenaan yang dikenali sebagai Noreen tampil memberi penjelasan di laman sosial Twitter, dengan menyatakan bahawa wanita dalam gambar itu adalah dirinya, bukan Najwa. Tapi’kan, sebenarnya memang nampak seiras bagi kami. (rtky/s)


Aliff Syukri Tawar RM100 Juta, Buktikan Dakwaan MB Kedah

Pengasas D’Herbs Holding, Datuk Aliff Syukri menafikan dakwaan yang mengatakan bahawa beliau ingin memiliki tanah di negeri Kedah sebagai syarat untuk menaja pasukan bola sepak negeri itu. Manakala menurut perbincangan sebelum ini juga, penjanjian tersebut telah dipersetujui.

“Tanah berkenaan merupakan tapak projek terbengkalai sebelum ini dan hasil perbincangan telah bersetuju agar tanah berkenaan dibangunkan secara kerjasama dengan PKNK. Tiada istilah saya mahukan tanah itu secara percuma, dan apa yang saya nak hanyalah untuk pelaburan”

“Kalau betul saya nak tanah, dengan RM30 juta saya boleh dapat tanah di Selangor. Mengapa sebelum ini kami boleh berbincang tapi bila keputusan penolakan dibuat tiada perbincangan diadakan dan pihak mereka terus membuat sidang media,” katanya kepada Sinar Harian.

Selain itu, Aliff mengakui pihaknya terkejut dengan penolakan penajaan itu serta menegaskan agar pihak berkenaan dapat membuktikan jika benar beliau ingin merampas tanah negeri itu. Malah untuk itu, wang berjumlah RM100 juta menjadi taruhan jika benar dakwaan Menteri Besar Kedah.

Terdahulu, Presiden Persatuan Bola Sepak Kedah (KFA), Datuk Seri Ahmad Bashah Md Hanipah memaklumkan tentang penolakan tawaran penajaan oleh D’Herbs sebanyak RM30 juta. Ini adalah kerana bagi memastikan hak rakyat di negeri itu tidak tergadai dan dirampas. (rkty/w)


4 Masalah Wanita Pasti Alami Setiap Bulan

Jujurnya bukan mudah untuk menjadi seorang wanita lebih-lebih lagi apabila ia melibatkan penjagaan diri yang baik dan sempurna. Mahu tidak mahu, perkara ini jugalah yang menjadi kekuatan untuk terus kekal yakin. Jom ikuti bagaimana anda mahu berdepan dengan 4 masalah (dan penyelesaian) yang sering dihadapi wanita setiap bulan.

Apalah kuasa kita untuk menahan minyak yang keluar di wajah. Kadang kadang memang tidak terkawal, akibatnya mulalah tidak yakin berhadapan dengan orang ramai.

Tapi jangan bimbang dengan foundation April Skin Magic Snow Cushion kerana ia bantu membantu anda menyelesaikan masalah tersebut. Hadir dengan 3 tona berbeza, pilih warna yang sesuai untuk kulit anda dan kembali dapatkan keyakinan anda. Psst, kosmetik dari Korea ini memang bermutu tinggi dan berbaloi!

Kita ini bukanlah kuat mana sangat untuk tahan diri dari picit jerawat sendiri lebih-lebih lagi ketika datang bulan. Akhirnya mulalah tinggalkan parut. Terbukti mampu menyembunyikan parut jerawat dan liang pori pada wajah oleh pengguna setia, kini anda tidak perlu risau lagi.

Kini anda boleh dapatkan April Skin Magic Snow Cushion White. Juga hadir dengan 3 tona berbeza.

Bila sudah berkeyakinan untuk berhadapan dengan orang ramai, timbul lagi satu masalah – tidak tahu sama ada ingin tampil lebih cerah atau sedikit gelap. Walaupun penyelesaian memang ada, namun Magic Snow Cushion Pink ini memang pemegang rekod 5 kali habis terjual.

Dengan kombinasi empat warna berbeza, kami berharap agar sempat mendapatkan produk terjamin berkualiti ini.

Bosan dengan cara mekap yang sama. Tambahan pula rakan-rakan anda kini tampil lebih bergaya dengan cara mekap terbaru. Mujur April Skin ada blusher stick hebat – April Skin 4D Stick.

Senang saja untuk buat contouring ini, siapa kata susah? Lagi lagi ada tutorial macam dalam video pendek ini, serius sangat membantu!

Jika anda masih ragu-ragu, April Skin sebenarnya merupakan produk kecantikan daripada Korea yang dihasilkan daripada bahan semulajadi. Malah reputasi dan juga produk yang anda bakal dapatkan ini merupakan antara produk yang seringkali habis di pasaran.

Malah barisan selebriti terkemuka di sana juga turut menggunakan produk yang terbukti berkesan ini. Jika anda tidak mahu ketinggalan dan merasai sendiri keberkesanan produk terbaru from Korea, Taiwan, Japan and lain-lain, jangan lupa untuk ikuti Hermo.my di Facebook dan juga di www.hermo.my.

Hermo menawarkan produk berasaskan 100% bahan semulajadi dan penghantaran paling pantas dalam masa 1-3 hari bekerja terus ke pintu rumah anda. Jika anda masih ragu dengan reputasi Hermo.my, anda boleh baca lebih dari 15,000 review positif di laman web mereka. Memang best!


Tidak Tahan Difitnah, Maria Farida Nekad Saman Bekas Isteri Suaminya

Tidak tahan difitnah oleh bekas isteri suami, Maria Farida tetap mahu meneruskan saman fitnah terhadap bekas isteri suaminya, Hadijah Mokthar. Katanya, pihaknya sudah menyerahkan dua surat saman sebelum ini tetapi tiada tindakan diambil kerana wanita itu berjanji untuk berubah.

“Pelbagai tuduhan dilemparkan kepada saya seperti perampas suami orang, bomohkan suami, berebut kasut dengan anak tiri dan paling tak boleh terima bila dia tuduh saya tampar anaknya. Macam mana saya sanggup nak tampar Rayyan sedangkan makan pakai dia saya yang jaga”

“Sepanjang 9 bulan saya diganggu dan sabar dengan permainan dia tapi bila semakin menjadi-jadi sehingga mencederakan suami saya itu melampau. Sebelum ini saya tak pernah beri respon dengan apa yang terjadi, tapi kali ini saya tak akan diam lagi,” katanya kepada Astro Gempak.

Tambah Maria lagi, bagaimanapun kini wanita itu memungkiri janjinya dan tetap menganggu hidupnya sekeluarga dengan menghantar berpuluh mesej dalam bahasa kesat. Malah jelasnya lagi, dirinya dan suami juga masih menyimpan semua mesej yang dihantar sebagai bahan bukti.

Pada masa yang sama suami kepada Maria Farida, Datuk Rahman Syakur menjelaskan selepas beliau mendapat hak penjagaan sepenuhnya, beliau tetap mengizinkan wanita itu bertemu anaknya. Namun wanita itu bertindak tidak mahu memulangkan semula anaknya.

Berang dengan tindakan Rahman yang pergi ke rumahnya untuk mengambil anak-anak mereka, Hadijah melanggarnya dan mengheret beliau sejauh 5 meter serta mengalami kecederaan kecil. Wanita itu turut memberitahunya bahawa sepatutnya beliau mengheretnya sehingga mati. (rkty/w)


Tanya Soal Bayaran, Yazit Dakwa Ditengking Isteri Amy Search

Gara-gara bertanyakan tentang bayaran duit Konsert 35 Tahun Search, Anggota kumpulan Search, Yazit Ahmad mendakwa telah ditengking oleh isteri kepada Amy Search, Norhasniza Hassan. Dakwaan terbabit turut dikemukakan menerusi satu laporan polis yang dibuat Balai Polis Wangsa Maju, Kuala Lumpur pada petang Rabu.

BACA: Jatuh Pentas, Amy Search Terseliuh Bahu & Luka Ibu Jari

“Saya juga telah menerima panggilan telefon daripada Norhasniza yang memaki dan menengking kepada saya apabila saya bertanyakan mengenai bayaran duit yang sepatutnya saya dapat. Dan antara makian yang dilemparkan kepada saya seperti – kau tu dah tua, sakit nak mampus,” katanya kepada Astro Gempak.

Pada masa yang sama Yazit juga turut membuat laporan mengenai pecah amanah yang berlaku sepertimana beliau tidak menerima sebarang pembayaran untuk konsert yang sepatutnya berlangsung pada 30 Ogos ini. Malah untuk beberapa persembahan sebelum ini juga.

Terdahulu Yazit dimaklumkan bahawa sejumlah RM75,000 telah dibayar kepada kumpulan Search pada Disember 2015, namun beliau sendiri tidak pernah menerima sebarang bayaran bermula tarikh tersebut sehingga ke hari ini. Terkejut dengan perkara itu, Yazit telah membuat laporan polis.

Manakala memetik laporan Malaysian Digest, lagenda rock, Amy Search bakal mengadakan sidang media berhubung dakwaan salah seorang anggota kumpulan itu ditengking oleh isterinya dan bersikap pecah amanah mengenai urusan Konsert 35 Tahun Search pada 30 Ogos ini. (rkty/w)


Isteri Izzue Islam Serah Soal Cahaya Mata Pada Tuhan

Melalui beberapa gambar seakan-akan hamil yang dimuatnaik di Instagram milik isteri Izzue Islam iaitu Awin, ada pengikut dan juga peminat tertanya tanya perkara berkenaan di samping ada juga yang turut gembira dengan perkara tersebut.

“Tidaklah, setakat ini belum ada rezeki lagi untuk dikurniakan cahaya mata. Mereka saja usik-usik dan saya tidak terasa hati pun. Memang ramai yang bertanya mungkin kerana baju saya besar waktu itu, saya anggap ia seperti satu doa buat kami, mana tahu satu hari nanti Allah akan makbulkan,” katanya kepada mStar Online.

Tambah Awin, dia menyerahkan soal cahaya mata terhadap ketentuan Tuhan selain mengakui setakat ini dia belum pernah mencuba sebarang rawatan termasuk In Vitro Fertilisation (IVF).

“Saya menyerahkan perkara itu kepada takdir dan rezeki sahaja, setakat ini belum ada lagi berusaha untuk menjalani rawatan-rawatan untuk hamil termasuk IVF. Insya-Allah kalau ada rezeki anak nanti saya akan beritahu kepada semua, apa yang penting terus doakan kami supaya diberi rezeki,” jelasnya. (rtky/s)


Nad Zainal Akui Belum Sedia Umum Kehamilan

Baru-baru ini, telah tersebarnya berita mengenai kehamilan pelakon ini namun Nad Zainal melalui Harian Metro menyatakan bahawa dia belum bersedia untuk berkongsi berita mengenai kehamilannya itu.

“Insya-Allah, sampai masa dan ada khabar gembira saya akan maklumkan kepada semua. Tidak dinafikan sejak gosip ini tersebar saya dihujani banyak pertanyaan,” jelasnya. Sehingga kini, Nad masih lagi aktif berlakon.

Pada April lalu, Nad didakwa telah hamil oleh kru produksi drama yang bakal dibintanginya namun dan dalam masa yang sama turut tidak memberi sebarang maklum balas mengenai perkara tersebut kepada pihak media.

Apa pun, semoga rumah tangga yang dibina Nad dan juga suami, Muhammad Faliq pada 18 Disember tahun lalu akan terus dilimpahi bahagia. Kami percaya bila sampi masanya, Nad akan berkongsi kegembiraan tersebut bersama peminat dan media. (rtky/s)


Saharul Ridzwan Bakal Kahwin 16 September Ini?

Walaupun pernah digosipkan bersama pelakon cantik, Mia Ahmad sebelum ini, Saharul Ridzwan dikhabarkan bakal mengakhiri zaman bujangnya pada awal September ini. Malah dikatakan, pasangan hati beliau juga bukan dari kalangan selebriti tempatan.

Memetik portal Astro Gempak, Saharul dikatakan bakal mendirikan rumah tangga selepas sambutan Hari Raya Aidilfitri ini, tarikh keramat bagi pasangan ini pula adalah 16 September 2016. Menurut sumber, gadis terbabit telah lama mengenali Saharul sebelum beliau menjadi selebriti lagi.

Bukan itu sahaja, dengarnya hari bahagia mereka pula akan diadakan di Putrajaya. Sementara itu, warna royal blue pula menjadi warna pilihan untuk tema perkahwinan mereka nanti. Namun setakat ini Saharul masih belum memberi sebarang kenyataan komen mengenainya.

Namun jika betul khabar angin ini, pasti Saharul Ridzwan tidak sabar untuk berkongsi dengan para peminatnya. Dan semoga segala perancangan yang dijalankan oleh Saharul dan pasangan akan berjalan lancar dan dipermudahkan segalanya. (rkty/w)


Uqasha Senrose Dikritik Kerana Disentuh Oleh Keith Foo

Umum mengetahui bahawa baru-baru ini pelakon cantik, Uqasha Senrose ada terlibat didalam pementasan teater Ombak Rindu, dan sekeping gambar yang juga salah satu babak didalam teater tersebut menunjukan Keith Foo menyentuh pipi beliau telah dimuat naik di laman Instagram.

Disebalik kata-kata pujian lakonanya didalam teater itu, terdapat beberapa peminat yang tidak senang dengan tindakan pelakon itu yang membiarkan Keith Foo menyentuh pipinya kerana imejnya yang bertudung. Rata-rata mengkritik Uqasha yang seolah bertudung kerana fesyen.

Nampaknya ruangan komen menjadi medan perbalahan pada masa kini apabila, ada yang tampil mempertahankan pelakon kesayangan mereka itu dengan mengatakan tindakan Uqasha dibuat kerana tuntutan kerja dan karekter supaya cerita yang disampaikan nampak lebih nyata. (rkty/w)


Hafiz Roshdi, Isteri Sabar Dan Tenang Hadapi Hinaan

Tidak mudah melatah, pelakon Hafidz Roshdi yang baru mendirikan rumah tangga baru-baru ini menyatakan bahawa dia memaafkan individu yang mengutuk rupa paras isterinya. Malah mereka juga menerima hinaan dan kutukan tersebut dengan sabar dan terbuka.

“Apa yang penting saya dan isteri bahagia dan bagi mereka yang menghina wajah isteri saya, dia (Nurul Shuhada) menyampaikan salam dan mengucapkan terima kasih atas hinaan tersebut”

“Dia juga tidak terasa hati dan memaafkan siapa yang tidak berpuas hati dengannya, secara tidak langsung perkara ini juga mengajar erti kesabaran kepada kami,” ujarnya seperti yang dipetik di mStar Online.

Sementara itu, Hafiz juga turut sama berterima kasih kepada beberapa rakan artis yang sanggup mempertahankan dia dan isterinya dan menegur sikap warga laman sosial yang biadap terhadap mereka.

“Saya berterima kasih kepada rakan artis yang prihatin dan cuba membela saya apabila dikutuk oleh pengguna laman sosial. Tidak apalah, mereka yang kutuk itu beri pahala percuma sahaja pada saya dan isteri,” katanya. (rtky/s)


Eina Azman Akui Rindu Dunia Lakonan

Pelakon Eina Azman yang baru 2 bulan melahirkan sepasang kembar lelaki dan perempuan menjelaskan kedua-dua anaknya itu mengubah rutin sehariannya kerana terpaksa bergilir bersama suami serta pengasuhnya siang dan malam.

“Saya akan mula menjaga sepenuhnya apabila ketika waktu malam kerana mereka tidak mahu tidur lebih-lebih lagi apabila bermulanya jam 3 hingga 8 pagi. Selepas itu barulah saya boleh tidur sekejap”

“Saya bergilir bersama suami, tetapi kalau siang atau ke mana pengasuh yang akan menjaga mereka. Saya tidak berdiet dan mungkin tidak cukup tidur membuatkan berat badan turun. Sebelum ini berat badan mencecah 83 kilogram dan sekarang turun kepada 55 kilogram,” ujarnya kepada Rotikaya yang ditemani suami, Datuk Paduka Kaiser Gurmeet Harden.

Sementara itu, Eina memberitahu dia begitu rindu kepada dunia lakonan. Tetapi buat masa sekarang dia harus memfokuskan diri pada keluarga dan anaknya terlebih dahulu sebelum aktif semula dalam dunia lakonan.

“Insya-Allah tunggu baby besar sedikit, mungkin lepas raya. Suami saya tidak menghalang untuk berlakon tetapi ada batas-batasnya,” katanya ringkas. (rtky/h)


“Kalau Selalu Kerap Bersama, Takut Nanti Hilang Romantik”

Bagi sesetengah pasangan selebriti berkongsi gambar bersama mungkin dianggap romantis, namun berbeza bagi pasangan Stacy Anam dan Akim Ahmad, kekerapan bersama menimbulkan kerisauan diantara mereka jika peminat akan mula muak dengan perkara itu.

“Saya tidak menolak menerima tawaran persembahan untuk kami berdua bergandingan. Malah saya menganggap itu rezeki. Banyak tawaran yang kami terima, tapi perlu dipertimbangkan dahulu. Kami risau jika ada peminat yang menyampah atau mula muak dengan kami”

“Saya tidak mahu jika kami terlalu kerap digandingkan. Sikap romantis itu makin kurang dan akhirnya terpaksa berpura-pura di hadapan peminat. Biarlah romantis kami itu datang secara semula jadi dan bukannya terpaksa dilakukan kerana kerja,” katanya kepada Utusan Online.

Tambah Stacy lagi, beliau juga tidak mahu ada mulut yang mendakwa mereka saling cuba mengambil kesempatan atas populariti masing-masing. Bagaimanapun, mereka akui ada perancangan untuk merakam lagu duet tetapi mungkin hanya satu atau dua sahaja. (rkty/w)


“Sila Hormat Hasil Karya Seni Saya, Jangan Hanya Pandai Mengkritik”

Terkilan dengan kritikan daripada segelintir penulis blog yang menyatakan lagu Pencuri Hati sebagai sebuah karya tidak berkualiti, Ayda Jebat meminta agar orang ramai lebih menghargai sesuatu karya yang dihasilkan oleh anak seni dan tidak hanya tahu mengkritik.

“Mereka hanya tahu menghentam saja, mereka patutnya belajar hormati kerja orang lain biar nanti orang lain akan respek kerja mereka pula. Untuk buat sesuatu lagu bukan mudah, banyak pihak yang terlibat berkorban masa untuk menghasilkannya,” jelasnya kepada mStar Online.

Bagaimanapun, Ayda turut mengakui bahawa beliau sebenarnya tidak mengambil tahu tentang kritikan-kritikan yang hanya bertujuan melunturkan semangatnya sebagai seorang penyanyi. Malah tidak semua dakwaan pengkritik itu mewakili suara semua masyarakat.

Sebelum ini, penyanyi dan pelakon itu juga menyedari bahawa ada sesetengah pihak yang tidak senang dengan personalitinya, namun baginya cukuplah sekadar mereka menyukai lagunya. Pun begitu, beliau berharap hasil karyanya mampu memperluaskan lagi kolompok peminatnya. (rkty/w)


Akibat Dilanggar Bekas Isteri, Suami Maria Farida Buat Laporan Polis

Suami pelakon terkenal Maria Farida, Datuk Rahman Shakur semalam mengambil keputusan untuk membuat laporan terhadap bekas isterinya yang dikatakan melanggarnya sehingga mengalami kecederaan di belah kaki kiri dan tangan beliau.

Memetik laporan Media Hiburan, Datuk Rahman Shakur telah membuat laporan polis di Ibu Pejabat Polis Daerah (IPD) Ampang pada jam 4 petang semalam. Pada masa yang sama, bekas isterinya Karen Rayyan turut berbuat demikian pada jam 5.30 petang bagi mempertahankan diri.

Menurut Karen, beliau tidak melanggar lelaki terbabit sebaliknya beliau hanya cuba mempertahankan dirinya untuk menghalang Rahman daripada mengambil anak mereka. Kejadian terbabit menyebabkan Rahman secara tidak sengaja terjatuh dan mengalami kecederaan ringan.

Sebagai rekod, kes Rahman dan Karen akan dirujuk ke pihak mahkamah bagi tindakan lanjut mengenai proses hak penjagaan anak mereka. (rkty/w)


6 Lokasi Percutian Selebriti Paling Menarik

Setiap bulan rasanya kini pasti ada selebriti tempatan yang pergi bercuti ke luar negara untuk tempoh masa yang sangat panjang. Kadangkala kami di pejabat ini pun rasa cemburu dengan mereka tetapi apakan daya, kita masih perlu bekerja 7 hari seminggu.

Namun, itu tidak menghalang kami untuk memasang impian untuk mengembara satu dunia satu hari nanti. Boleh pula kami penuhkan akaun Instagram dengan gambar percutian menarik untuk anda semua.

Anda pun boleh buat perkara sama dan jika mahukan inspirasi tempat percutian menarik para selebriti tanah air, ini senarai 6 tempat yang dikunjungi artis tempatan baru baru ini. Semua tempat kami mahu pergi, kalau ada yang mahu taja lebih bagus, heh.

Korea Selatan sentisa menjadi pilihan untuk lokasi percutian. Lagi seronok kalau pergi satu keluarga seperti pasangan selebriti Norman Hakim & Memey. Memang seronok tengok gambar percutian mereka. Apa yang pasti, mereka sekeluarga melawat lokasi utama yang menjadi kawasan tarikan pelancong.

Walaupun kesana atas urusan kerja, namun, Awal Ashari & Scha Alyahya tidak melepaskan peluang untuk bercuti. Memang makan hati melihat pasangan ini yang berjalan ke seluruh pelusuk Jepun. Antara tempat yang mereka lawati seperti bandar Tokyo, Kyoto, Osaka, Universal Studio. Seronok Lara Alana, kecil-kecil lagi dan mengembara.

Memang best kalau dapat bercuti ke Eropah. Bulan lalu, Rozita Che Wan sekeluarga memilih Eropah sebagai lokasi percutian. Memang gambar percutian mereka cantik sangat. Antara tempat yang mereka lawati ialah bandar France yang merupakan syurga untuk mereka yang suka membeli belah dan Netherlands, tempat yang paling cantik dan dipenuhi dengan bunga berwarna-warni.

Selepas membuat keputusan untuk berhijab, pelakon cantik Fathia Latiff memilih Greece sebagai lokasi percutiannya. Greece terkenal dengan tempat-tempat romantik. Antara lokasi yang menjadi pilihan Fatiya ialah Santorini, terkenal dengan pulau yang memang cantik dan bandar kecil Oia di Greece.

Bulan lalu, Nora Danish dan Nedim Nazri sekeluarga memilih Iceland sebagai lokasi percutian. Yelah, Malaysia tengah panas memang tepat sekali lokasi pilihan mereka. Bila sebut je Iceland, memang tempat tu sejuk dan dikelilingi salji. Kalau anda ni jenis tak tahan panas, memang sesuai sangat jadikan Iceland sebagai lokasi percutian.

Kalau ikutkan banyak tempat cantik di Perancis. Tapi pasangan romantik Hanis Zalikha dan Hairul Azreen, memilih Bora-Bora Island untuk lokasi percutian dan bulan madu. Siapa yang sukakan laut dan menyelam, memang lokasi ini paling best!

Air laut yang biru jernih, memang rasa tak sabar nak terjun.